
«Suprimaţi arborele autentic pe care-l 
puseserăţi pe scenă, suprimaţi tonul natural 
şi veţi ajunge să suprimaţi de asemenea şi 
actorul. Şi asta se va întâmpla într-o zi şi îmi 
place să văd că unii directori de teatru se cam 
gândesc chiar de pe acum la aşa ceva... 
Suprimaţi actorul şi veţi lua realismului 
grosolan mijlocul de a înflori pe scenă. Nu va 
mai fi nici un personagiu viu în care să fie 
vizibile slăbiciunile şi fiorii trupului. Actorul 
va dispărea, în locul său vom vedea un 

personagiu fără viaţă - care va purta, de 

vreţi, numele de „Supramarionetă” până când 
îşi va fi câştigat unul mai glorios.» 

Edward Gordon Graig 

De l'Art du Théâtre, 1911 


«Mai întâi suntem comunişti 
și apoi evrei» 
STOICA-COHN 
„Securitatea şi Evreii (II)” 


CÂNTAREA FIILOR LUI 
MOISE 


Piesă într-un act 


PERSOANELE: 


JUDECĂTORUL 
NAVI -  acuzatul, tânăr evreu 
evlavios 
PAVEL - avocatul acuzatului 
OG - acuzatorul 
DAN - tânăr evreu eliberat din 
închisoare 
MARIA - mama lui Navi 
MERIBEI  - evreu reîntors din Israel 
GRETA - femeie uşoară 
MILIŢIANUL - omul momentului 


__ (GARDIANUL) 
PANGLICA - cerşetorul 


O sală de tribunal din provincie. Pe 
banca acuzaților, tânărul Navi. În 
picioare, Pavel, avocatul acuzatului. La 
pupitru: Judecătorul şi grefiera. La 
stânga, OG, acuzatorul. În fundul sălii, 
milițianul de serviciu; ţine în mână o 
armă de foc. Începe procesul. 


SCENA 1 


JUDECĂTORUL: 

Are cuvântul avocatul acuzatului! 

(vorbeşte în timp ce-şi şterge fruntea cu 
o batistă) 


PAVEL: 

Tovarăşe preşedinte! Onorată instanţă! 
Acuzatul de astăzi e nevinovat! 

(se ridică şi ripostează OG) 


OG: 

Greşeală, Onorată instanță! Greşeală! ... 
Acuzatul de astăzi se face vinovat de 
încălcarea legilor în vigoare în Statul nostru 
Socialist. 

(gesticulează şi lasă intenţionat să i se 

vadă cravata roşie) 

(intervine Pavel) 


PAVEL: 


Ascult cu luare aminte acuza adusă 
acestui tânăr evreu; şi este adevărată! Dar... 
(este întrerupt din nou de OG) 


OG: 

Nici un dar! Spune că s-a lăsat prostit de 
propaganda sionistă!... Aşa şi-a tocit de mers 
şi unghiile, în încercarea lui de a trece ilegal 
granița țării. 


JUDECĂTORUL: 

Linişte, vă rog! Dacă nu vă controlați 
expunerile, nu o să ştim pe unde ne aflăm!... 

(izbucneşte acuzatul) 


NAVI. 

Avocatul D-voastră e de vină! N-a spus 
Dumnealui că m-am lăsat prostit de 
propaganda sionistă? 

(se apropie de el militțianul) 


GARDIANUL.: 

Stai jos rapid, dacă nu vrei să-ți pun 
cătuşele!... 

(acuzatul îl ascultă) 


JUDECĂTORUL (către gardian): 

Tu nu ştii decât să muşti? De ce ai rămas 
cu degetul pe trăgaciul armei? Sau vrei să-l 
împuşti? 


(gardianul luă poziţia de drepți şi plecă 
spre fundul sălii) 


Are cuvântul acuzatorul OG! 
(strigă judecătorul  încruntând din 
sprâncene) 


OG: 

Plenara Comitetului Central al Partidului 
Comunist Român nu a întrevăzut nici o potecă 
pentru trădători. E îngrozitor ce a vrut să facă 
acest tânăr; dar sunt gata să-i arăt drumul cel 
bun. Căci noi avem în ţară belşug, şi acest 
belşug aparţine tuturor cetăţenilor. Şi noi, 
cetăţeni de baştină, să fugim de ţara asta 
mândră, ne alungaţi de nimeni? Şi nici nu 
trebuie să spunem că nu-i destul de mare şi 
bogată; ce învăţăm noi din grija Partidului, 
arătată faţă de noi zi de zi? De aceea a pornit 
să rătăcească inculpatul spre o ţară a 
nimănui? 

(se ridică avocatul acuzatului) 


PAVEL: 

Da! E o ţară bună pentru noi; chiar şi 
pentru el; dar trebuie să înţelegem că nu a 
făcut altceva, decât să încerce să ajungă în 
ţara strămoşilor lui. 

(scăpat de sub privirea gardianului, se 

apropie de masa judecătorului un 

cerşetor) 

PANGLICĂ: 

Sunt cerşetor bre... dac-am fi oameni, am 
avea milă şi de unii ca mine. Ce-am făcut de 
nu-mi daţi şi mie un leu? Bre! 

(se ridică judecătorul) 


JUDECĂTORUL: 

Dar ştii un lucru, trepăduşule? Mergi şi 
cere gardianului. 

(gardianul se apropie de el în fugă) 


GARDIANUL: 
Dobitocule, mai eşti aici?! 
(intervine acuzatul) 


NAVI. 

Cu ce v-a supărat?... Aşa vă arătaţi grija 
faţă de cetăţeni? 

(se aude vocea Judecătorului) 


JUDECĂTORUL: 

Linişte, vă rog! 

(de spaimă, acuzatul cade pe scaun) 

Fiţi mai concis; spuneţi de ce este acuzat 
tânărul Navi? 

(se uită în ochii lui OG) 


OG: 

Noi îi urâm pe evrei! Nu trebuie să vă 
reamintesc că ei sunt cei care vorbesc la 
postul de radio „Europa Liberă”; sunt 
duşmanii Comunismului! 

(îl întrerupe Judecătorul) 


JUDECĂTORUL: 
Acuzatul are ceva de spus? 
(în timp ce-şi suflă nasul) 


NAVI (nervos): 

Sunteţi judecător? Ba! Dimpotrivă, vă 
înşelaţi pe Dumneavoastră înşivă când daţi 
ascultare unui om care vorbeşte cu patimă... 
Sunt şi eu om ca şi Dumneavoastră şi am 
făcut şi datorii faţă de această ţară şi nu le- 
am prea plătit, la fel ca Dumneavoastră... 

(îl întrerupe acuzatorul) 


OG (vorbeşte cu patimă): 

Te-ai prefăcut în cetăţean onest şi ai dat 
ocol Ţării; te-ai folosit de pământul ei ca loc 
de odihnă şi nimic mai mult!... Ai impresia că 
regimul capitalist din Israel poate să-ţi ofere 
case şi pământuri? O să vă mănânce arabii pe 
toţi! De ce aţi plecat de acolo? 

(intervine avocatul apărării) 


PAVEL (atent la ceea ce spune): 

Onorată Instanță! Acest om, acuzatul, nu 
a făcut altceva decât să încerce să ajungă în 
Ţara moşilor şi strămoşilor lui; această faptă 
nu are nimic de a face cu bunul mers al 
societăţii noastre socialiste. Este drept, încer- 
când să treacă frontiera ţării fără paşaport, în 
mod fraudulos, dar pentru această faptă a 
stat nejudecat în închisoare timp de şapte 
luni. Cred că-i ajunge! 

(intervine judecătorul cere mamei 

acuzatului să vorbească) 


MARIA (se ridică sfioasă şi cu lacrimi în 
ochi; vorbeşte rar şi blând): 

Mari necazuri mi-a pricinuit fiul meu... 
De când a fost arestat, în casa mea totul 
merge rău... 

(este întreruptă de acuzator) 


OG: 
N-ai ştiut să-l educi! Nu l-ai dojenit de 
mic!... Ce fel de mamă eşti? 


MARIA: 

Ba, l-am îmbăiat când venea de la şcoală, 
l-am sărutat; dar recunosc că am greşit 
spunându-i de unde au venit părinţii lui... De 
pe lângă Marea Roşie... Din Ţara Sfântă. 

(intervine din nou OG) 

OG: 

Deci, recunoşti că l-ai învăţat greşit? Şi 
ce vreţi voi acum, să vă dăm drumul, şi după 
aceea să luptaţi împotriva Comunismului? 
Nu! Nu vi se va permite în veci. 

(îl întrerupe judecătorul) 


JUDECĂTORUL (foarte amabil): 

Tovarăşe OG, nu te grăbi cu sentinţa; 
procesul încă nu s-a terminat, continuă, 
tovarăşă Maria! 


MARIA: 

Poate că aveţi dreptate  tovarăşe 
acuzator; căci scrie în Carta neamului meu: 
„Pentru că aţi greşit înaintea Mea... Numai de 
departe vei vedea pământul pe care Eu îl dau 
fiilor lui Israel, dar de intrat nu vei intra în 
pământul acela.” Poate că aveţi dreptate... 

(izbucneşte în plâns) 


OG (cât se poate de nervos): 

Statul Israel este un stat artificial, clădit 
pe pământul palestinienilor. Voi nu aveţi ce 
căuta acolo; ai înţeles? 

(ridică vocea şi ameninţă cu pumnul) 

(protestează avocatul apărării) 


PAVEL: 

Obiectez, Tovarăşe Judecător! Obiectez! 
Acuzatorul caută să intimideze părțile. 
Obiectez! 

(intră din nou în sală  Panglică, 

cerşetorul) 


PANGLICĂ: 

Daţi-mi un leu, bre! Nu degeaba! Vă las 
câinele acesta în schimb. Hai, fiţi creştini 
buni!... 

(sare judecătorul de pe scaun) 


JUDECĂTORUL: 

Gardian! Aruncă-l afară din sală; bagă-l 
la arest! 

(gardianul împinge de la spate pe 

cerşetor şi-l scoate afară din sală. 

Judecătorul scoate batista şi îşi şterge 

fruntea. Oftează adânc...) 


SCENA 2 


Judecătorul cere să se prezinte martorii 
celor două părți. Acuzatorul prezintă ca 
martor pe Meribei, evreu reîntors din Israel. 
Este invitată şi Greta, fiica lui Meribei, care 
ține în braţe un copil de doi ani. 


JUDECĂTORUL: 
Are cuvântul acuzatorul! 

(judecătorul împinge dosarul, fără să 
vrea, jos pe ciment; se împrăştie filele 
din dosar pe sub masă şi pe sub scaune) 


OG: 

Tovarăşe Preşedinte, Statul nostru 
Socialist a fost trădat! Acuzatul, el, cel ce n-a 
iubit Societatea Socialistă şi s-a hrănit din 
câmpurile mănoase ale acestei Ţări (ridică în 
văzul tuturor o hartă; o arată şi spre cei din 
sală), s-a rupt de obiceiul străbunilor; că: „Fie 
pâinea cât de rea, tot mai bine e-n [ara ta!” 
Şi-a călcat cuvântul de soldat! (strigă şi arată 
că mâna spre stema partidului). Cu vicleşug a 
încercat să treacă graniţa, să iasă din Ţară, 
pentru a ne da pe seama neamului nelegiuit; 
cel ce  duşmăneşte Societatea noastră 
dreaptă. Acum, a venit timpul să-l pedepsim 
pe acest vânzător de Neam şi Țară. 

(gâfâie şi se uită cu dispreţ spre acuzat) 


JUDECĂTORUL (satisfăcut): 
Apărarea are ceva de spus? 


PAVEL: 

Onorată Instanță, Tovarăşul Navi este 
vinovat! îşi plânge acum fapta săvârşită. Dar 
în nici un moment nu s-a gândit că ar putea 
aduce prejudicii țării noastre, societăţii 
socialiste. Ţin în mână carnetul de membru 

de partid al acestui tânăr evreu român în 
vârstă de 26 de ani. 

Este adevărat că frecventa sinagoga... 
Dar câţi dintre românii ortodocşi nu sunt, în 
acelaşi timp, şi membri de partid şi creştini 
practicanți? Tânărul acuzat a vrut să ajungă 
la Zidul plângerii, să-şi jelească neamul 
răspândit peste mări şi ţări. 

(este oprit brutal de către acuzator) 


OG: 

Aveţi grijă cum vă exprimaţi; un fiu al 
Partidului Comunist nu poate vorbi astfel: 
simpatizaţi cu sioniştii! Nu se poate! E prea 
de tot! E trădare! 


PAVEL: 

Nu încercați să mă scoateţi din lumea 
mea! a avocaţilor; nu încercaţi să scoateţi 
ochii unor oameni nevinovaţi, invocând o 
imaginară dragoste de ţară şi popor. Ne inti- 
midaţi cu vorbe grele şi vă hrăniţi cu gloria 
moşilor noştri, ca şi cu-n fruct al pierzaniei. 
Să stăm pe loc şi să cugetăm ca nişte prieteni: 
fapta săvârşită de tânărul inculpat rămâne 
inofensivă pentru bunul mers spre socialismul 
multilateral dezvoltat. Aşa că trebuie iertat!... 
Trebuie. 


OG: 

Eu nu v-am fost potrivnic nicicând!... V- 
am ascultat! Căci şi de la duşmani poţi învăţa 
un lucru înţelept!... Dar dacă ne-am născut pe 
aceste locuri şi am crescut pe socoteala 
Statului Socialist, nu se admite să devenim 
trădători! Dorinţa acuzatului de a cunoaşte 
cum e viaţa, cum e traiul pe la capitalişti, 
precum şi hotărârea lui de a trăi în Israel, eo 
ofensă de neiertat adusă Statului nostru So- 
cialist. 

(se ridică precipitat acuzatul) 


NAVI (galben la faţă şi cu vocea aproape 
pierdută): 

M-au chemat strămoşii mei, m-a chemat 
„Cântarea lui Moise”, tovarăşe avocat; 
trebuia să-i ascult; înţelegeţi!... 


OG: 

Tovarăşe! Nu înțeleg nimic din toată 
idioțenia asta! Să-mi vorbeşti mie despre 
Moise? Auzi o concepție greşită despre lume 
şi viaţă!... Tot ce vedem, cât pot cuprinde 
ochii, este numai materie, tovarăşe; lasă 
deoparte ideile astea învechite! Şi cât 
priveşte prosperitatea din Israel, rog pe 
tovarăşul Judecător să cheme martorul Meri- 
bei; evreu reîntors de curând din această aşa 
zisă „Țară Promisă”. 

(se ridică judecătorul care încă mai caută 

pe jos foi din dosarul acuzatului) 

JUDECĂTORUL: 

De necrezut! Peste închipuire! Aţi adus 
aici, în faţa inculpatului, un astfel de martor? 

(priveşte spre acuzat şi dă din cap) 


OG: 

Întocmai, Tovarăşe Judecător! Întocmai! 
Să-l auzim; să spună cum a trăit şi ce a văzut 
acolo, în Israel, în cei doi ani cât a stat 
departe de noi, de Socialism. 


MERIBEI (un fost activist de partid. 
Lasă să i se vadă lacrimi în ochi): 

Nu pot să vorbesc; aşa de mare e dure- 
rea mea! Dar nu-mi calc cuvântul dat în faţa 
tovarăşului OG, care, şi el, ca şi mine, este 
evreu... 

(sare ca ars acuzatorul) 


OG: 

Lasă gluma! Spune tot ce ai de spus, căci 
binele ce tu ni-l vei aduce va fi în folosul 
întregii noastre Societăți Socialiste!... 

(se ridică apărarea) 


PAVEL: 

Obiectez, Tovarăşe Preşedinte, Obiectez! 
Martorul se deconspiră; nu este un om care 
încearcă să spună adevărul. 


MERIBEI: 
Mă jur că nu-mi calc cuvântul! 


PAVEL: 
Aşa să fie! 
(intervine Judecătorul) 


JUDECĂTORUL: 

linişte! Am spus că are cuvântul 
acuzarea; apărarea să aştepte! 

(îşi şterge fruntea cu batista) 


MERIBEI.: 

Am plecat în Israel, nu chemat de sân- 
gele patriarhilor, cum încearcă să se justifice 
acuzatul. Am plecat acolo pentru un trai mai 
bun; să văd o lume nouă, căci aşa vedeam cu 
slaba mea minte când ascultam „Vocea Ame- 
ricii” şi „Europa Liberă”. Dar ce-am văzut 
acolo: oameni cu tichiuţe pe cap, care nu te 
lăsau să te plimbi pe stradă sâmbăta; arabi 
care te aşteptau la colţ de stradă cu pumnalul 
în mână, şi o lipsă mare de locuri de muncă. 
Acesta este capitalismul mult visat, Tovarăşe 
Preşedinte de Instanță. 

(îl opreşte acuzatorul) 

OG: 

Opreşte-te, ca să-l facem să înțeleagă şi 
pe tânărul nostru: Ai auzit tinere inculpat ce 
te aşteaptă în Israel? 


NAVI. 

Aşa o fi, eu nu ştiam... 
(cu voce scăzută) 

(îl opreşte OG) 


OG: 
Eşti un neştiutor! Şi, pe deasupra, 
nepăsător! 


NAVI. 

Iertată să-mi fie intervenția; şi voi sunteţi 
nepăsători la cuvintele lui Moise: „Popor 
nechibzuit şi fără de minte, au nu este El tatăl 
tău, Cel ce te-a zidit, te-a făcut şi te-a 
întemeiat?” 

(intervine mândru şi semet acuzatorul) 


OG: 

Tovarăşe Preşedinte! Lăsaţi să vorbească 
şi fiica martorului, căci văd că acest tânăr 
inculpat este pierdut pentru Societatea 
noastră Socialistă Multilateral Dezvoltată. 

(râde şi tuşeşte) 


JUDECĂTORUL: 
Să vorbească martora Greta! 

GRETA (vorbeşte ţinând în braţe un 
copil): 

Mi-este jenă să vă istorisesc cum mi-am 
pierdut fecioria... Eram poftită la masă, într-o 
casă ridicată pe pământurile confiscate de la 
arabi; sărbătoream naşterea unui prunc. De 
bucurie, mă afumasem puţin; îndeajuns însă, 
să nu mai pot face deosebirea între un evreu 
şi un palestinian. Ceilalţi invitaţi încă nu 
mâncaseră... Deodată mi-a venit ideea să ies 
la aer. Crezând că-i ziuă, eu am pornit spre 
locuinţa noastră, spre Tel Aviv. Dar n-am 
apucat să trec bine autostrada: un tânăr, cu 
părul creţ şi negru, m-a lovit pe la spate... Eu 
am căzut, strigând: Ajutor, Ajutor! Mă violea- 
ză!... Rezultatul îl ţin în braţe! 

(se preface că plânge) 

(intervine acuzatorul) 


OG: 

Ne spui, tu, acum, tinere acuzat, cum 
este viaţa în Israel? Cum ai fi pedepsit pe 
arab? Hai, spune! 


NAVI (impresionat evident de cele 
relatate, deschide din nou Tora şi citeşte): 

„Veseliţi-vă, voi, ceruri, împreună cu El şi 
vă închinaţi Lui, toţi îngerii lui Dumnezeu! 
Veseliţi-vă, neamuri, împreună cu poporul Lui 
şi să se întărească toţi fiii lui Dumnezeu! Căci 

El va răzbuna sângele robilor Săi şi va 
răsplăti cu răzbunare vrăjmaşilor Săi şi celor 
Ce-L urăsc le va răsplăti şi va curăța Domnul 
pământul poporului Său!” 

(pune privirea în pământ şi tace) 

(intervine din nou acuzatorul) 

OG: 

Precum vedeţi, Tovarăşe Preşedinte, mai 
înainte, toţi îl credeam neştiutor, dar acum, 
priviţi cât este de mistic; priviţi cât este de 
pierdut pentru cauza noastră; a Socialismului 
Multilateral Dezvoltat. Cer condamnarea in- 
culpatului; cer să fie închis pentru trădare! 

(se ridică judecătorul) 


JUDECĂTORUL (fără să pară surprins, 
îşi trece mâna peste chelie): 

Da, da, înţeleg! Dar va trebui să ascultăm 
şi apărarea!... 

(cu voce prefăcută) 


SCENA 3 


Acuzatorul părăseşte grăbit sala de 
procese. Avocatul acuzatului aduce ca martor 
pe Dan. 


JUDECĂTORUL: 
Apărarea mai are ceva de spus? S-au 
pronunţăm sentinţa? 

(se şterge cu batista pe frunte) 


PAVEL: 

Precum se ştie, tovarăşe Preşedinte, şi 
potrivit uzanţei, apărarea trebuie să fie 
ascultată; nimeni nu jură în faţa instanţei, ci 
doar martorul adevărat... şi noi avem unul! 


JUDECĂTORUL: 

Mai departe, mai departe! Nu ne ameţi 
cu drepturi imaginare; întâi de toate, clientul 
dumitale se face vinovat de trădare. Dar să vă 
ascultăm, tovarăşe! 


PAVEL: 

Luaţi-ne în seamă şi pe noi, tovarăşe 
Preşedinte!  Ascultaţi adevărul deplin, cu 
privire la firea şi caracterul acestui acuzat. 
Aflaţi mai întâi că s-a comportat ca un cetă- 
tean de nădejde al acestei ţări. Şi iată mai 
multe dovezi: - după ce i-a fost respins 
dosarul care îi permitea să susţină examenul 
de admitere la Facultatea de Drept din capi- 
tală, s-a angajat ca strungar la Uzinele „23 
August”. 

(se deschide cu putere uşa şi intră 

precipitat în sală acuzatorul) 


OG: 

Ce să mă fac, tovarăşe Preşedinte, ce să 
mă fac! Mereu am probleme cu stomacul!... 


JUDECĂTORUL: 

Nu eşti Dumneata de vină, ci alimentele 
consumate! 

(trage aer în piept şi zice): 

Şi acum, ce facem? 


OG: 

Nimic nu se va face fără dreptate; 
adevărul îl cunoaştem! 

(se uită la acuzat ca la un neputincios) 


JUDECĂTORUL (vorbeşte răstit): 
Are cuvântul apărarea! 


PAVEL: 

Mă simt dator să istorisesc cele 
întâmplate cu acuzatul... După cum am mai 
spus: Nu este un trădător! Cum susţine 
acuzarea; nici chipul nu-l arată!... Când a 
lucrat în uzină, s-a remarcat ca fiind un 
conştiincios muncitor. Singura vină care i se 
aducea, a fost aceea că a refuzat în repetate 
rânduri să devină membru de partid, dar în 
cele din urmă a acceptat... 

(intervine zgomotos acuzatorul) 


OG: 

Lucru foarte grav, Tovarăşe! Foarte grav 
să refuzi Partidul! De aceea a ajuns unde a 
ajuns!... 

(intervine apărarea) 


PAVEL: 

Înţeleg că vreţi să-l învinuiți pentru fapte 
săvârşite cu mulţi ani în urmă, şi care nu au 
legătură directă cu dosarul de faţă!... 


OG: 

Văd că aţi înțeles greşit!... Un Tânăr 
Comunist se formează încă de la sânul mamei 
lui; aşa să ştiţi! 


PAVEL: 

Dar tot un tânăr comunist poate fi debu- 
solat printr-o hotărâre judecătorească pripită! 
„.. Am aici un martor în acest sens!... 

JUDECĂTORUL: 

Da! Să vorbească; are cuvântul! 

(îşi mângâie chelia cu palma) 

(se ridică un tânăr marcat de grijile 

vieții) 


DAN: 

Din dureri am învăţat să trec direct la 
subiect; fără o introducere prealabilă... Cât 
mă lasă inima, eu am să vă împărtăşesc din 
durerea mea... Glasul meu era altul, acum doi 
ani, înainte de condamnare. Atunci, la zece 

zile de la încarcerare, am fost supus torturilor 
fizice şi psihice. 
(îl întrerupe acuzatorul) 


OG (cu aceeaşi cravată roşie care-i 
scotea burta în relief): 

Hei, Băi! Tu ai grijă cum vorbeşti! 
Dezbracăte de pretenţiile tale sioniste şi 
capitaliste; aici suntem într-un Stat Unitar 
Socialist, cu grijă deosebită faţă de omul mun- 
cii. 

(gesticulează cu degetul spre martor) 

Ia aminte! 

(intervine apărarea) 


PAVEL: 

Tovarăşe Preşedinte, 

De adevăr, nu râde nici păgânul, spune o 
vorbă din bătrâni! 

(vorbeşte Dan coplesit de mânie) 


DAN: 

Cum să fiu un cetăţean de nădejde al 
statului socialist, când am fost bătut şi violat 
în închisoare? Cum, tovarăşe acuzator? Şi 
pentru ce? Pentru că am vrut să mă întorc în 
Ţara strămoşilor mei? 


OG: 

Cred că glumeşti!... Tovarăşe! 
(intervine judecătorul) 


JUDECĂTORUL: 

Tovarăşe! Dumneata eşti martor sau 
acuzator? Răspunde? 

(intervine Pavel) 


PAVEL: 
Este martor, Tovarăşe Preşedinte! 


JUDECĂTORUL: 
Martor la ce? 


PAVEL: 
La ce se poate întâmpla cu un tânăr con- 
damnat la închisoare!... 


JUDECĂTORUL.: 
Şi dumneata, Tovarăşe avocat, vrei să-l 
cruţăm pe inculpat? Chiar de este vinovat? 


PAVEL: 

Nu, 'Tovarăşe Preşedinte, Nu! Să fim 
drepţi cu noi înşine, şi după aceea să 
interpretăm legile statului. 

(se ridică de pe scaun Navi) 


NAVI: 

Vai mie! „Ferice de tine Israele! Cine 
este asemenea ţie, popor izbăvit de 
Domnul”... 

(îl întrerupe acuzatorul) 


OG: 

Tovarăşe Preşedinte! Cer să i se pună 
cătuşele imediat! Este un trădător de Ţară şi 
de Neam; la noi, străinii nu au ce căuta! 

(se ridică judecătorul şi face semn 

gardianului) 


JUDECĂTORUL: 

Ai auzit? Pune-i cătuşele la mâini! 
Acuzatul se face vinovat de înaltă trădare şi 
este condamnat la trei ani închisoare. 

(Gardianul execută ordinul; Maria 

încearcă să-l oprească. Intervine 

acuzatorul) 


OG: 
Tovarăşe Preşedinte, Tovarăşe 
Preşedinte, ați uitat de decret? 


JUDECĂTORUL: 
Care decret? 


OG: 

Decretul de grațiere a celor care au 
primit pedepse cu închisoarea mai mici de 
cinci ani. 

JUDECĂTORUL (nervos): 

Vin  decrete!... Vin în ajutorul tră- 


dătorilor! 
(se ridică şi pleacă răsturnând scaunul) 


OG (către acuzat): 

Sunt hotărât să-l dau în judecată pe 
martorul vostru mincinos! S-o şteargă de aici, 
de bunăvoie! 

(îşi aşează cravata şi pleacă după 

judecător. Maria îşi îmbrăţişează fiul) 


MARIA: 
Adevărat? Ai scăpat? O, vai de capul meu 
de mamă!... Să plecăm cât mai repede de aici! 


(se aude un țipăt de bărbat din sală) 


PANGLICĂ (către gardian): 

Au, au, nu mai da! Mă doare! 

(Navi deschide Tora şi citeşte mamei lui, 
în timp ce se îndreptau spre ieşire.) 


NAVI: 

«Şi i-a zis Domnul: Iată pământul pentru 
care M-am jurat lui Avraam, lui Isaac şi lui 
Iacov, zicând: Seminţiei tale îl voi da. Te-am 
învrednicit să-l vezi cu ochii tăi; dar în el nu 
vei intra!» 

(sala de proces rămâne goală) 

PIEIREA SODOMEI 


Piesă într-un act 

PERSOANELE: 


ORLANDO -iubitul 
TITANIA - iubita 


ANGEL - tatăl lui Orlando 

MIGUEL - celălalt iubit 

RABUKA - fata care iubeşte pe 
Miguel 


* PARTICULARITATE: persoanele 
versifică (intenționat) dialogul, manifestare 
specifică îndrăgostitților. 


LOCUL ACȚIUNII: 


Bruxelles, început de secol XXI 

O vilă din Bruxelles. Orlando şi 
Titania vizionează la TV  „Pieirea 
Sodomei”. 


SCENA 1 


ORLANDO (fericit): 

Întunericul m-apropie de tine, 

Mă face să uit al Sodomei păcat. 

Zile fericite vor cobori din cer 
peste noi, 

Precum coboară imaginea camerei de 

filmat 

Peste artiştii ce-şi joacă rolul. 

Fii conştientă! Voi şterge cu gândul 
timpul rămas ascuns, 

Buzele mele te vor atinge 

Ca o mână de înger. 


TITANIA (oarecum încurcată): 
Timpul va curge alături de tine, 
Asemenea automobilelor ce se pierd 
pe autostrăzi; 
Chiar dacă lasă în urma lor dâre de fum, 
Nu pot îndepărta de la noi dulceaţa 
florilor de mai... 
Parfumul lor va îmbăta patul nunţii 
noastre. 

(Spre surprinderea fetei, Orlando citeşte 
cu glas tare scrisul de pe ecranul 
televizorului) 


ORLANDO: 

«Dar înainte de a Se culca Ei, 
Sodomeii, locuitorii cetăţii Sodoma, 
Tot poporul din toate marginile, 
De la tânăr până la bătrân, 

Au înconjurat casa, 

Şi au chemat afară pe Lot 

Şi au zis către el: Unde 

Sunt Oamenii, Care au intrat 
Să rămână la tine? 

Scoate-I, ca să-l cunoaştem!» 


TITANIA (enervată): 

Încetează să mai scormoneşti istoria! 

Să închidem televizorul! 

Porniri ca acelea 

Există şi astăzi în om. 

Închide televizorul! 

Ai face bine să trimiţi pe Désiré, 
cameristul, 

Să anunţe părinţilor tăi 

Ziua mult aşteptată, ziua nunţii noastre. 

Oare nu-i suficient că ne cunoaştem de 
ieri? 


(Orlando strigă pe Desire) 

SCENA 2 


Intră în camera celor doi: Angel şi 
Miguel. 


ANGEL (supărat): 
Mă tem că fericirea voastră 
Atârnă de un fir de păr. 
Aduc cu mine un om de afaceri 
Care se recomandă a fi iubitul 
Viitoarei tale soţii... Priveşte 
şi ascultă-l, Orlando. 


MIGUEL (se adresează lui Orlando cu un 
aer de superioritate, încercând să versifice 
propoziţiile): 

De iubita mea, Titania, venit-am să mă 
plâng, 

Căci am ales-o să-mi fie soţie, 

Chiar înainte ca Desire să anunţe tatălui 
tău, 

Nunta voastră, marea bucurie! 

Te informez că, iubirea ce-mi datora 
Titania, 

E încă neatinsă de vorba ta. 

Iar de-mi va refuza mâna, 
Asemenea leoaicei înjunghiate 
Mă voi răzbuna. 


ORLANDO (peste măsură de tulburat): 
Tu, Titania, ce spui? 
Cunoşti acest intrus? 
Doar ştii bine că nimeni nu-ţi cunoaşte 
Frumuseţea sufletului ascuns; 
Numai tresăririle inimii mele le ştie, 
Chiar dacă ne cunoaştem de ieri! 
Refuză să-i vorbeşti, Alungă-l! 
Îndepărtează-l de noi! 
Nu distruge ceea ce încercăm 

să construim. 


TITANIA (sentenţios): 
Miguel! O putere de Sus 
Mă îndeamnă să te resping. 
Pleacă, du-te, dar nu înainte 
De aţi aminti cuvintele care 
te supărau mereu: 
„Am eu două fete, 
Care n-au cunoscut bărbat; 
Mai degrabă vi le scot pe acelea, 
Să faceţi cu ele ce veţi vrea...” 
Lasă-mă! Pleacă! Greşeala mă pândeşte! 


(intervine Angel) 


ANGEL (vorbeşte apăsat): 

Titania! Cine te ascultă, 

Te crede asemenea sodomenilor; 

Iubirea e curată, îndurătoare, 

Chiar şi pentru voi, tineri ai 
mileniului trei. 

Dar nu poate fi pătată de greşeală, 

Căci atunci dispare... 

(intervine Miguel) 


MIGUEL (se adresează iubitei 
versificând): 

Nu căuta să rătăceşti un suflet, 

Dorinţele şi sângele tău năvalnic 

Se vor opri într-o zi 

Şi neputinţa împlinirii actului promis 

Va dărâma blocul construit de voi. 

Tu nu mai poţi da ce ţi se cere, 

Chiar dacă sufletul îţi e deschis, 

Căci tu, Titania, nu poţi da fericirea 

Decât unui om ca mine... 

Fii sinceră! Greşeala te destramă. 

Tu eşti ca floarea care piere 

Sub razele fierbinţi ale laserului. 

(este întrerupt de Angel) 


ANGEL (înțelegând situația): 

Ce comparaţie! 

Ascultă! Iubirea adevărată 

E asemenea apei care trece prin turbine. 
Izbitura ei produce lumină 

În sufletele tulburate. 

(oftează adânc) 


MIGUEL (satisfăcut de cuvinte): 

Înţeleaptă învăţătură! (priveşte din nou 
spre Titania) 

Ascultă deci, iubito: De-ţi vei aduce 
aminte 

Că suntem la fel, 

Caută-mă în Parisul tăinuit 

De trupurile noastre păgâne. 

Nu încerca să devii om nou, 

Căci greşeala făcută de tine 

E veche de când lumea!... 

Acolo te voi aştepta. 


TITANIA (răspunde lui Miguel 
versificând, la rândul ei, propozițiile): 
Miguel! Mă simt ca o femeie fericită, 
Care se pierde în braţele iubitului trimis 
de soartă. 
Vreau să mistui cu el iubirea adevărată, 
clipa fericită, 
Să uit greşeala noastră. 
Pleacă! Du-te! inţelege! 
Iubirea sufletească mă face să uit ceea ce 
sunt... 
(Miguel iese râzând) 


SCENA 3 

Intră în cameră Rabuka, strângând de 
mână pe Miguel. 


RABUKA: 

Nu fiţi agitaţi! Veţi auzi cu toţii ce am de 
spus!... 

Ştiu că lui Miguel îi place să i se spună în 
versuri... 

(cu o voce de bărbat care fumează) 

Miguel! De-ai şti de când te caut prin 
baruri!... 

Ochii mei nu mai văd liniştea. 

Ceasuri fermecate de demonii străzii 

Otrăvesc iubirea ce o am pentru tine. 

Aşa că, linişteşte oamenii aceştia şi vino 
cu mine. 

Te voi duce din nou în discoteca 
îngerului negru. 

(iese Rabuka ţinând de mână pe Miguel, 

urmaţi de Angel) 


TITANIA (privind în ochi pe Orlando): 

Numai sufletul tău îmi aparţine!... 

Află că trupul meu, e trupul unui 
travestit; 

Eu sunt bărbat ca şi tine! 

De ce mă priveşti ca un mut? 

Nu mă mai iubeşti? Răspunde odată? 


ORLANDO (cu glasul sugrumat): 
Eu..., Ştii... 

(este întrerupt de difuzorul TV deschis de 

Desire) 

«Iar în revărsatul zorilor grăbeau îngerii 
pe Lot, zicând: Scoală-te, ia-ţi femeia şi pe 
cele două fete ale tale, pe care le ai, şi ieşi, ca 
să nu pieri şi tu pentru nedreptăţile cetăţii!» 

(în timp ce Orlando rămâne cu ochii fixati 

pe TV, privind arderea Sodomei cu 

pucioasă, Titania părăseşte camera, 
zicând încet:) 

Nu uita, Doamne, că toţi suntem ai Tăi. 

SUPRAOMUL 


Piesă într-un act 

PERSOANELE: 


SAVANTUL - 
ştiinţific 

PRIMUL DEMNITAR - 
stat 


şef 


AL DOILEA DEMNITAR - şet de stat 


cercetător 


de 


AL TREILEA DEMNITAR - şef de 
stat 

AL PATRULEA DEMNITAR - şef de 
stat 

AL CINCILEA DEMNITAR - şef de 
stat 

AL ȘASELEA DEMNITAR - şef de 
stat 

AL ȘAPTELEA DEMNITAR - şef de 
stat 

EVA - fiica Savantului 

SUPRAOMUL $ 
Spartacus 

ACŢIUNEA: 


Se petrece într-un birou din Pentagon - 


SUA 
(început de mileniu trei) 

Pentagonul. O masă lungă şi rotundă. 
Șapte demnitari de stat savurează 
provocarea ştiinţei. Intră Savantul cu o 
carte în mână. 


SCENA 1 


SAVANTUL.: 

Mă frământă pacea adevărului! 
Este o adevărată vedenie! 
(tace brusc) 


PRIMUL DEMNITAR: 

Ascultă, Domnule, şi înţelege, Supraomul 
se ascunde în subconştientul nostru de mii de 
ani. Imaginea aceasta n-a reuşit să fie ştearsă 
de uitare, dar... 

(este întrerupt) 


AL DOILEA DEMNITAR (trage Biblia 
din mâna Savantului): 

Amintiţi-vă de acel pasaj enigmatic din 
Biblie, care zice: „Fiii lui Dumnezeu, văzând 
că fiicele oamenilor sunt frumoase, şi-au ales 
dintre ele soţii, care pe cine a voit.” 

Dar Domnul Dumnezeu a zis: „Nu va 
rămâne Duhul Meu pururi în oamenii aceştia, 
pentru că sunt numai trup. Deci zilele lor să 
mai fie o sută douăzeci de ani!” 

(închide Biblia) 

44 


AL TREILEA DEMNITAR (deschizând 
Biblia): 

Citiţi şi aici: „Ceea ce a mai fost, aceea 
va mai fi, şi ceea ce s-a întâmplat se va mai 
petrece, căci nu este nimic nou sub soare.” 


SA VANTUL: 

Dacă Dumnezeu nu ne-ar fi lăsat 
speranţa, am fi ajuns ca Sodoma şi Gomora. 
Dar astăzi vedem că supraomul este la 
îndemâna ştiinţei, cu toate că... 

(este întrerupt) 


AL PATRULEA DEMNITAR: 
Aiurea! Mâinile noastre sunt pătate de 
sânge; cu ce le mai putem curăța? 


AL CINCILEA DEMNITAR: 
Cine ne cere acest lucru? 
(intervine Savantul) 


SAVANTUL: 
Conştiinţa din noi! Dacă mai există! 


AL CINCILEA DEMNITAR: 

Da a a, însă eu urăsc lumile noi şi dorinţa 
omului de a se autodepăşi; toate acestea sunt 
pentru mine o povară! 


AL ȘASELEA DEMNITAR: 

Ajunge! (se îndreaptă spre diapozitiv) 

Învăţaţi odată cu cercetătorii şi încetaţi 
odată! Învăţaţi să apăraţi cuceririle ştiinţei, 
fără însă a apăsa pe butoanele ucigătoare. 

SA VANTUL: 

Adevărat, adevărat! NU mai faceţi rău! 
NU mai folosiţi ştiinţa ca pe-o armă 
necruțătoare! 

(se calmează) 


AL ŞAPTELEA DEMNITAR: 

De veţi vrea şi de veţi ajunge să 
înţelegeţi că ceea ce voi descoperiţi, nu 
aparţine morţilor, ci viilor, atunci veţi putea 
pipăi bucuriile pământului; voi, savanţi, care 
ascultați de gura Domnului. 

(Este întrerupt de sunetul telefonului. Ca 

la comandă, cei şapte demnitari părăsesc 

biroul.) 


SCENA 2 


Acelaşi birou, Savantul fixează cu 
privirea tavanul. Intră Supraomul. 

SUPRAOMUL.: 

Prin mine pământul mai are o şansă!... 
Zestrea timpurie pierdută de Adam a fost 
recâştigată; trebuie să fii mulţumit! 


SAVANTUL (îşi freacă fruntea cu 
degetele de la mâna dreaptă): 

Da a a, iubesc pe cei ce inventează şi 
caută să depăşească condiţia de muritor a 
omului. Să ajungă la o cât de minimă 
cunoaştere. Tu eşti rezultatul unei astfel de 
cunoaşteri! 


SUPRAOMUL.: 

Şi eu iubesc pe cei care nu vor să audă 
de recunoştinţă, de fatalitate; iubesc pe cei 
care sunt programati să facă de ruşine pe cei 
care plâng; iubesc pe cei care nu-şi doresc un 
bulgăre din spiritul stins de vreme. 


SA VANTUL: 

Pedeapsa mândriei şi a omului răzvrătit 
este bine cunoscută în istoria omenirii; vrei să 
ai şi tu parte de ea? 

(începe să râdă cu zgomot) 


SUPRAOMUL: 
Tu eşti Dumnezeul meu! Nu m-ai 
plămădit Tu? 


(începe şi el să râdă) 

SAVANTUL.: 

Tu ai inima şi spiritul eliberate de tot ce-i 
sfânt şi pur, dar nu uita că fulgerul din cer te 
poate atinge; chiar dacă eşti Supraom! 


SUPRAOMUL (enervat): 

Haosul din tine naşte şi-n mine demoni şi 
dispreţ pentru tot ce-i omenesc. Vai! Vine 
timpul când vei regreta că mai născut. 


SAVANTUL (contrariat, citeşte din 
Biblie): 

„lată Adam s-a făcut ca unul dintre Noi, 
cunoscând binele şi răul. Şi acum nu cumva 
să-şi întindă mâna şi să ia roade din pomul 
vieţii, să mănânce şi să trăiască în veci!... 

(priveşte către Spartacus) 


SUPRAOMUL.: 

Boala şi neîncrederea sunt proprii ochilor 
voştri de trecători mărunți pe acest pământ 
îngustat de Dumnezeul vostru Cel 
Atotputernic. Asta vă face pe voi să visaţi fru- 
mos, dar tot astfel vă apar şi ridurile din jurul 
ochilor. 

(tace satisfăcut) 


SAVANTUL.: 

Noi suntem inventatori fericiţi şi plămada 
mâinilor noastre nu trebuie să fie o otravă 
lentă, ci un sâmbure de adevăr. 

SUPRAOMUL: 
Adevărul pentru mine nu există! Nici 
raiul şi nici iadul! 


SAVANTUL (mult timp preferă să tacă, 
după care, zice): 

Ei bine, piesa pe care o joci este-n regia 
omului normal..., a celui care te-a născut. Nu 
eşti vinovat tu! Într-o bună zi, eu cu mâna 
mea am să te îngrop. 


SUPRAOMUL (surprins): 
Ce vrei să spui? Creaţia ta nu este 
Supraomul, ci un cadavru? 


SA VANTUL: 

Odată cu tine, invenţie omenească, cred 
că omul va cunoaşte o a doua izgonire... Mă 
întreb: unde va fi alungat Supraomul de pe 
pământ?! Cred că... 

(este întrerupt de vocea fetiţei: Eva, care, 

până atunci, aşteptase cuminte pe tata în 

holul clădirii) 

EVA: 

Tati, tati, Ce ai făcut? Unde este Abel, 
ursuleţul meu din pluş? 


SAVANTUL (luat pe nepregătite): 

Nu ştiu! Cred că a fost strivit de roţile 
maşinii fratelui tău, Cain. De ce l-ai lăsat să 
meargă liber pe parchet? De ce? 


EVA (începe să plângă): 
Tati! Să ştii că-l voi pedepsi! Voi fugi de 
el şi nu mă voi mai juca cu el, toată ziua! 


SAVANTUL (mâhnit): 

Pedeapsa ta este mai mare decât m-aş fi 
aşteptat eu. Dar de ce nu te joci cu Spartacus, 
cu Supraomul nostru? 


EVA (între a accepta şi a refuza): 
El nu ştie să se joace cu copiii! Are mâna 
prea mare şi vorbeşte ca un roboţel. 


SUPRAOMUL (râzând): 

Nu fii supărată pe mine, Eva! Cine ştie!... 
Poate, într-o bună zi, te vei căsători cu unul 
ca mine; cu un Supraom. Deee! 

(intervine Savantul) 


SAVANTUL (deschide Biblia): 

Chiar aşa! Aşa scrie şi la Biblie: „În 
vremea aceea s-au ivit pe pământ uriaşi, mai 
cu seamă de când fii lui Dumnezeu 
începuseră a intra la fiicele oamenilor şi aces- 
tea începuseră a le naşte fii: aceştia sunt 
vestiţii viteji din vechime.” 

(În acest timp, Eva, sărind într-un picior, 
se apropie de Spartacus şi-l prinde de 
mână) 


EVA: 

Să-mi cumperi tu un alt Abel, te rog! 
(Surprins, Supraomul dă din cap şi se 
lasă tras de fetiță în afara biroului) 


SAVANTUL (rămas singur): 

N-am apucat să-i citesc hotărârea luată 
de Dumnezeu, după ce I-a părut rău şi s-a căit 
că a făcut pe om pe pământ (citeşte cu glas 
tare): „Pierde-voi de pe faţa pământului pe 
omul pe care l-am făcut!” 

(Savantul părăseşte biroul, gândind la 

cele citite) 


SCENA 3 


Din nou la Pentagon. Cei şapte 
Demnitari. Intră Savantul urmat de Supraom. 


SAVANTUL (bucuros): 

În mine s-a făcut lumină. Nu am de ce să 
mă mai tem! Atât timp cât Supraomul, 
invenţia noastră, mă însoţeşte ca un prieten 
viu şi nu ca un cadavru, eu pot să desluşesc 
adevărul despre starea omului în Univers. 

PRIMUL DEMNITAR (satisfăcut, 
răspunde cu un citat): 

„Cel mai mândru animal de sub soare şi 
cel mai înţelept animal de sub soare - iată-i 
plecaţi în recunoaştere”. 


SA VANTUL (crispat, citează din 
memorie): 

De ce ai grăit aceste cuvinte? Astăzi noi 
sărbătorim triumful ştiinţei, dar nu putem fi 
surzi la graiul lui Dumnezeu: „lată Eu închei 
legământul Meu cu voi, cu urmaşii voştri (...), 
că nu voi mai pierde tot trupul...”. 


AL DOILEA DEMNITAR: 

Aşa este! Nu putem să ne facem prieteni 
cu cei surzi, pentru că aceştia nu aud 
niciodată dorinţa noastră; nu vor să înţeleagă 
adevărul. 


AL TREILEA DEMNITAR (cu interes): 

Acel: „Eu vreau!”, trebuie să fie înecat în 
iubire curată de mir sfinţit: Altfel, valurile 
timpului vor sufoca pământul în necunoaştere 
şi ură. 


SA VANTUL: 
Un lucru este adevărat: mergem pe 
dibuite în amiaza mare, asemenea orbului în 

întuneric, iar cunoaşterea noastră este 
limitată de Cerurile înalte. 


AL PATRULEA DEMNITAR: 

Aiurea! Omul trebuie să se 
autodepăşească, chiar dacă are mâinile 
pătate cu sânge. 


AL CINCILEA DEMINTAR: 

Mă-ntreb mereu, în timp ce vă privesc, 
dacă mai văd clar sau dacă viaţa are un sens 
anume... Dacă Omul ar trebui să se nască din 
nou în ieslea din Betleem... 


AL ȘASELEA DEMNITAR: 

Aşadar, această lume, veşnic desăvârşită, 
ne aparţine nouă, oameni trecători. Noi 
suntem cei care construim corabia din lemn 
de salcâm! Să fie oare cârmaciul acestei 
corăbii, Supraomul? Nu vă amintiţi cuvintele 
(citează din memorie): „Şi a început Noe 
lucrul şi precum îi poruncise Domnul 
Dumnezeu aşa a făcut.”. 


AL ȘAPTELEA DEMNITAR (enervat de 
discuţie): 
- Tu, Spartacus, ai ceva de spus? 


SUPRAOMUL (nedumerit): 

O, credeţi-mă, fraţi ai mei! Eu nu vă mai 
înţeleg! V-aţi străduit să mă creaţi, să mă 
aduceţi pe lume, şi acum nu vă mai place de 
mine!... 

(intervine Savantul) 


SAVANTUL (recită cu voce apăsată): 
„lată Adam s-a făcut ca unul dintre Noi, 
cunoscând binele şi răul. Şi acum nu cumva 
să-şi întindă mâna şi să ia roade din pomul 
vieţii, să mănânce şi să trăiască-n veci!” Dar... 
(se stinge brusc lumina) 


(Cei şapte Demnitari, cu toţii, strigă pe 
Spartacus): 

- Spartacus, Spartacus, aprinde lumina! 

- Nu te mai juca cu întrerupătorul! 


SAVANTUL (râde în hohote): 
Turnul Babel! 
Turnul Babel! 
Turnul Babel! 

BICIUL NEVINOVĂŢIEI 


Piesă în trei acte 

PERSOANELE: 


IOV - om fără prihană şi 
drept 
DAN - feciorul lui lov 
BENIAMIN - feciorul lui lov 
IONA - feciorul cel mare al 
lui Iov 
DOMNUL - Domnul Dumnezeu 
SATAN - diavolul 
VESTIIORUL 
NEVASTA 
MOISEI - unul dintre cei 
trei prieteni 
ai lui lov 
ILIEŞI - unul dintre cei trei 
prieteni 
ai lui lov 
IOANI - unul dintre cei trei 
prieteni 
ai lui lov 
EMANUEL - creştinul 


Arhanghelul GAVRIIL - îngerul trimis 
de Domnul 


IOSIF - feciorul avut de Iov 
după 
patimi 
LOCUL ACŢIUNII: 

BUCUREŞTI - secolul XXI 

Oraşul Bucureşti. 

O casă de evrei evlavioși. Camera 
vilei, în care Iov îşi face rugăciunea, este 
luminată de un candelabru cu şapte 
braţe. Poziţia socială şi mileniul trei nu 
au schimbat limbajul şi comportamentul 
persoanelor. Toate acestea trădează 
familiarizarea cu Tora, perenitatea 
evreului în lume. 


ACTUL I 
TABLOUL 1 


Intră Dan, Beniamin, Ilona. 


IOV. 

Când valurile grele ale vieţii 
Lovesc lumea care mă înconjoară, 
Mi-e frică de Tine, Doamne, 

Cu bucuria de-a trăi. 

Cunosc împliniri fără de număr, 
Am în casă mulţi feciori; 
Femeia mi-este calmă, bună, 
Precum pe mama o ador. 
(priveşte spre cer) 

Am bănci în lumea toată 

Cu credite mii şi mii; 

Angajaţii se întrec în lucru 

Şi privesc ai mei copii. 

(mângâie Tora) 

Pentru toate acestea, Doamne, 
Eu, Iţi mulţumesc! 

Acum, la început de mileniu trei. 
(rămâne aşezat în genunchi) 


DAN: 

Tată! Iertare să ne fie! 
Eşti în rugăciune, 

Dar, Noe, Părintele nostru, 
S-a rugat şi pentru tine. 
Au doară, casa ta, 

Nu e corabia în care 
Dumnezeu ne ţine? 

De privesc afară 

Văd animalele curate; 
Păsările cerului 

Perechi intră-n colivii. 
Potopul s-a revărsat 
Asupra întregului pământ, 
Casa ta a prosperat, 

Sub curcubeu a apărut 
Intr-o ţară a Europei, 
Mângâiată de soare, 
Acum, la început de mileniu trei. 
(cade în genunchi) 


BENIAMIN: 
Port gândul celui ales, 
Plecat din Ur, chemat 

tău, 


De Domnul să meargă-n 
Canaanul împărătesc, 

Pământ arătat de Domnul. 

Am ajuns şi-n Bucureşti, 

Purtaţi de visul veşniciei; 

Ne-am rugat şi am trăit 

Lăsând rabinului făclia să ne ţie. 
Nu suntem noi casă mare? 

Nu suntem noi popor binecuvântat? 
Acum, la început de mileniu trei. 
(cade în genunchi) 


IOV. 
„Nu te teme Avram, că Eu sunt scutul 


Şi răsplata ta va fi foarte mare.” 
Priviţi şi voi cerul 

Şi veţi vedea nemurirea 

Arătată lui Avraam. 

„Priveşte la cer şi numără stelele 
De le poţi număra. Atât de 
Mulţi vor fi urmaşii tăi.” 
(Închide Tora) 

Priviţi Europa mileniului meu, 
Priviţi America cu grandorile ei 
Şi veţi vedea că Dumnezeu 

N-a uitat de poporul său. 


IONA: 
Am auzit rugăciunile voastre, 
Precum Moise a auzit suferinţele 

Fraţilor săi în Egiptul lui Iosif. 
M-a cuprins mila ca pe el, 

Şi mă rog alături de voi 
Pentru binele 

Noului „Canaan” ales de noi 
La început de mileniu trei. 
(cade în genunchi) 


IOV. 

Arderea de tot Ţi-aducem 

Tie, Doamne! 

Primeşte sângele nostru-n dar, 

Frânge aripile noastre, 

Lasă inima neatinsă...; 

Cu lemnele ce sunt pe foc 

S-aducem mireasmă plăcută ie. 

„Domnul mi-a dat după nevinovăția mea, 

După curăţia mâinilor mele mi-a plătit. 

Căci am urmat căile Domnului 

Şi înaintea Dumnezeului meu m-a pocăit. 

Toate poruncile lui le-am avut înaintea 
mea 

Şi de la legea Lui nu m-am abătut.” 

Acum, la început de mileniu trei. 


TABLOUL 2 


În ceruri „îngerii lui Dumnezeu s-au 
înfăţişat înaintea Domnului şi Satan a venit şi 
el printre ei.” 

DOMNUL: 

De pe acest tron 

Scăldat în ceară netopită 
Şi-n lumină care nu mistuie, 
Te întreb pe tine, Satan: 

De unde vii cu vocea tristă? 


SATAN: 

„Am dat târcoale pe pământ 

Şi m-am plimbat în sus şi jos”, 
Dar n-am găsit un drept; 

Şi pentru Tine m-am îndoit! 
Europa e parcelată-n stătuleţe, 
Mândria frământă popoarele; 
America e-un laborator uman 
În care se practică eutanasia 
Şi fecundaţia in vitro; 

Asia îşi omoară pruncii 

Pentru a lăsa loc celor mari; 
Africa devine din ce în ce 

Mai neagră şi ocupată de deşert; 
Oceania se zbate în moravuri; 
Acesta e pământul 

Locuit de fiii lui Cain! 


DOMNUL: 

Mândrie oarbă e în tine, 

Şi ochii-ţi sunt legaţi de vină. 
Cum poţi să minţi în faţa Mea, 
Când dreptul Iov e în lumină! 

SATAN: 

Casa lui e apărată de îngeri păzitori; 
La îndemnul tău stă ferecată, 

Şi acolo nu pot umbla eu. 

Dar lasă-mă pentru o clipă; 
Atinge-Te de trupul lui, 

Şi vom vedea de nu loveşte, 

Cu blestemul, chipul Tău. 


DOMNUL: 

Îţi dau ţie puterea toată 

Să te atingi de dreptul Iov, 

Dar viaţa, nici cu vrerea, 

Să nu i-o smulgi. 

Că te omor. 

Dispari acum din faţa mea; 

Soarele să cadă pe întreaga creatură, 
Pământul frământat de mândrie şi ură 
Să cunoască a Mea făptură, 

Prin alesul Meu. 


TABLOUL 3 


Iov, în sufragerie, mănâncă şi bea cu 
prietenii. Intră vestitorul. 


VESTITORUL (agitat şi respiră greu): 
Onorabile patron! 

Veste proastă vă aduc... 

Foc din cer a tot căzut 

păr. 


Peste bănci, peste venit; 
Colapsul economic a distrus 
Tot ce aţi avut: bani, putere; 
Bucuria de a trăi precum în rai. 
Mândri tăi feciori de casă 
Au căzut în atentat, 
Oamenii răi de prin pustie 
Fără milă în ei au tras... 
Câte unul, precum ţigla, 

Pe pământ toţi au rămas. 
Vila Ta din Otopeni 

A pierit distrusă-n flăcări, 
Blocul tău de locuit 

S-a topit izbit cu totul. 

Am venit să-ţi dau de veste, 
Însă-şi casa în care eşti, 

Se confiscă pe ani mulţi, 

De un domn din Bucureşti. 
(gâfâie) 


IOV (a auzul Vestitorului, lov albeşte la 
Strigă uitându-se spre cer): 
Prieteni! Mă priviţi cu uimire, 
Am albit complet la păr, 
Mâinile îmi tremură de durere, 
Cu sufletul caut ai mei feciori. 
Am rămas singur în lume, 
Ce-am avut s-a dus la cer; 
Dumnezeu cu nume bune! 

Eu, pe pământ, am rămas gol! 
(se uită în jur şi se calmează) 

„Gol am ieşit din pântecele 

Mamei mele şi gol mă voi 

Întoarce în pământ! 

Domnul a dat, Domnul a luat; 

Fie numele Domnului binecuvântat!” 
(cade-n genunchi) 

(cu voce ştearsă) 

Acum, la început de mileniu trei. 


TABLOUL 4 


Răbdarea lui lov. Satan din nou la 
Domnul. 


DOMNUL: 

Văzuta-i tu Satan, 

Pe robul Meu lov, 
Luminează ca un far, 

Deşi e bătut şi gol, 

Pe pământ nu am nici unul 
Precum el, smerit şi bun, 
Rugăciunea i se-nalţă 

Ca tămâia în altar; 

E statornic ca o stâncă, 
Nemişcată de al tău val; 
Te-am lăsat să-i încerci credinţa; 
Ai uitat că-i fiul Meu. 


SATAN: 

Stăpâne al meu şi Domn al lui, 
Ce din nimic ai făcut lumea, 
Te iubeşte al Tău lov, 

Dar atinge viaţa lui!... 

Bube mari şi canceroase 

Le aruncă pe-al lui trup, 
Carnea lui vie să putrezească, 
Epilepsie dă-i lui. 

Atunci vei vedea Stăpâne, 

Că te va blestema în faţă; 

Cu gura lui o să spună 

Că te detestă ca pe-o zdreanţă. 
Lasă-mă să-i fac acestea, 

Şi-o să-l am pentru vecie. 


DOMNUL: 


„Îl dau în puterea ta! 
Numai nu te atinge de viaţa lui.” 

ACTUL II 
TABLOUL 1 


Jos pe pământ, lov, bolnav, plin de 
amnezie, stă aşezat pe scările unui bloc. 
Nevasta il vizitează. Moisei, Ilieşi şi loani au 
venit să-i mângâie durerea. 


NEVASTA: 

Priveşte Iov a tale răni, 

O lume întreagă te detestă, 
„Blestemă pe Dumnezeu şi mori”, 
Şi vei uita aceste rele, 

Intru început de mileniu trei. 


IOV. 

O, neînţeleaptă Evă, 

Cum poţi grăi o nebunie, 

Eu duc cu mine un popor, 

Şi Domnul înalt o să mă ţie! 

Nu eşti tu nevasta mea 

Cu care am trăit în desfătări? 
Ţara te admira 

Şi te iubeau ai tăi feciori. 

„Dacă am primit de la Dumnezeu 
Cele bune, nu vom primi oare 

Şi pe cele rele?” 

Acum, la început de mileniu trei. 


MOISEI (cu Tora în mână): 

Ce faci aici puternice Iov, 

Cuprins de boală şi uitare? 

Tu eşti un om ce-a cucerit 

Un nume bun sus, în Cer! 

Chiar dacă suntem în mileniu trei. 


IOV. 

Născutu-ma în zi întunecoasă 

Şi Cerul s-a îndepărtat de mine... 
Umbra morţii mă învăluie 

Stelele s-au stins şi au căzut 

În sufletul meu răscolit. 

Leviatanul să fie biruit de Domnul, 
„Pentru că n-a închis pântecele 

Care m-a zămislit şi n-a 

Ascuns durerea dinaintea ochilor mei.” 
Mamă! Trebuia să mă arunci 

Şi pântecele să nu ţi-l trec, 

La sânii tăi să nu mă culc, 

Să pier prăvălit pe stânci, 

„Căci aş sta culcat şi liniştit, 

Aş dormi şi m-aş odihni...”, 

Cu bancherii şi conducătorii pământului 
Care şi-au zidit morminte în singurătate. 
Pentru ce păstrezi, Doamne, încă, 
Lumină în ochii mei? 

Căci aştept moartea! 

De ce n-o laşi să vină? 

Dai nenorociţilor lumină, 

Şi viaţă celor slabi; 

Sufletul meu geme de durere, 

De ce mi-e frică nu scap încă, 

Căci zbuciumul mă stăpâneşte. 

La început de mileniu trei. 

MOISEI: 

„Să-ţi vorbim ori să nu-ţi vorbim? 

Necazul tău e crâncen! 

Dar cine ar putea să-şi  înăbuşe 
cuvintele?” 

Ales ai fost de Dumnezeu să porţi o 
misiune; 

Din omul care învăţa şi întărea pe mulţi, 

Ai căzut lovit de soartă, strâmtoarea te-a 
ajuns. 

Tu cauţi pacea mult râvnită a drepţilor, 

Jos pe pământ viaţa e chinuită 

De o nădejde, de-un blestem. 

Uitata-i oare rodul nevinovăţiei, 

Fructul amăgirii cules de Dumnezeu? 

Nelegiuirea seamănă răutatea 

Şi atrage după sine păcatul greu. 

Dar trupul lor va fi mâncat 

De-un vierme ce nu doarme. 

Ei vor pieri nemângâiaţi, 

În spaimele şi nălucirile nopţii. 

Tu eşti un drept doar pentru noi, 

Făptură omenească înaintea 

Celui care te-a zidit! 

Căci în Europa timpul tău, 

Cu siguranţă ai păcătuit. 

Rabdă încercarea venită de Sus, 

Spală-ţi trupul în lacrimi 

Şi bubele-ţi mângâie, 

Fericit e omul pe care 

Dumnezeu îl mustră. 

De vrei, tu strigă cu durere, 
Ucide-te-n mânie, de eşti făr de minte, 
„Omul îşi naşte singur suferinţa 

Şi necazul nu sare din pulbere...” 
Aleargă deci la Dumnezeu; 

Arată-l Lui necazul şi prinde nădejde, 
Fii fericit că Dumnezeu te mustră, 
Acum, la început de mileniu trei. 


IOV. 

Se bâlbâie cuvântul meu 

Înecat de durere surdă, 

Săgeţi otrăvite stau înfipte-n trup, 

Duhul meu bea veninul; 

Inima mea s-a dezgustat de pâinea 
coaptă, 

Rugăciunea mea nu mai ajunge 

Acolo unde tronează Cel Atotputernic 

Şi mâna Lui nu se mai întinde spre mine! 

Uitat-am cursul zilelor mele, 

Prietenii mă privesc ca pe un laş 

Lovit de Dumnezeu cu putere; 

Mila lor se transformă-n frică, 

Văd cerul gurii mele, 

Văd dreptatea mea şi dragostea 

Ce am pentru virtute. 

„Adu-ţi aminte, Doamne, 

Că viaţa mea e o suflare, 

Că ochiul meu nu va mai 

Vedea fericirea!” 

Amărât e duhul în mine... 

Şi plâng trecerea omului pe pământ, 
Zadarnice clipe de fericire 

Se topesc şi plâng. 

De ce nu mă laşi fără suferinţă, 
Zilele-mi curg ca apa de izvor. 
Lasă să-mi ascund rănile-n ţărână 
Şi sângele să îngroaşe cerul gol; 
Precum Adam să mă pitesc 

În raiul disperării. 


„Dacă am greşit, ce Ţi-am făcut, 

Ţie, Păzitorule de oameni? 

De ce m-ai luat ţintă pentru săgețile Tale 
Şi de ce ţi-am ajuns povară,” 
Răspunde-mi, dacă poţi? 

Că Te aud!... Te aud într-o Țară 

A singurătăţii şi a depărtării de Tine, 
Acum, la început de mileniu trei. 


ILIEŞI (cu Tora în mână): 

Foc din cer va cădea 

Peste bubele tale coapte, 

Şi uscăciunea le va vindeca, 
Opreşte-te şi nu te-ndepărta 

De calea ce duce la Domnul. 

Ai tăi feciori de au greşit, 

S-au prăbuşit sub a lor nelegiuire, 
Nevinovăţia ta va birui 

Şi Dumnezeu îşi va aminti 

De părinţii tăi şi de tine. 

Rădăcinile poporului tău 

„Se împletesc cu pietrele 

Şi se înfig în adâncul stâncilor.” 

Adu-ţi aminte de Avraam 

Şi cere Domnului iertare, 

Căci din al tău trup 

Vor răsări vlăstare pe plaiuri mioritice, 
Scăldate în binecuvântare. 

Nu uita că „Cei ce te urăsc 

Se vor înveşmânta în ruşine 

Şi cortul celor răi va pieri!” 

Departe de Dumnezeu, departe de tine. 


IOV. 

Cunosc puterea slavei Lui 

Şi stelele o spun în cer, 

Duhul Lui îl simt, e bun, 

Dar n-am cum să-i răspund. 

Duc cu mine păcatele neamului meu, 

Şi rănile mele sunt rănile 

Poporului ales ce se adapă 

Din amărăciunea vinovâăţiei. 

„Sunt năpădit de teama chinurilor mele, 

Ştiind bine că Tu nu mă vei scoate 
nevinovat;” 

Chiar dacă am păşit în mileniul trei. 


IOANI. 
Socoteşte greşeala ta, 

Deschide buzele pătate, 

Căci cei ce râd de tine 

Vor fi împovăraţi de strâmbătate. 
Pregăteşte-l calea pe care o să vină, 
Discută cu Dumnezeu ca şi cu-n om; 
Credinţa ta te mântuie! 

Tu nu eşti singur, eşti popor, 

Şi necazul tău e aducere aminte. 
Întinde mâinile către El 

Şi cere îndurare; 

Nu lăsa nedreptatea 

Să locuiască în gândurile tale. 
Uită necazul pricinuit de furtună, 
Lasă soarele să apară, 

Nu eşti singur, ci cu Dumnezeu. 
„Atunci tu vei fi la adăpost, 

Căci vei fi plin de nădejde, 

Te vei simţi ocrotit 

Şi te vei culca fără de grijă.” 

La început de mileniu trei. 
(pleacă cei trei prieteni) 


TABLOUL 2 
E noapte. Diavolul ispiteşte pe Iov. 


SATAN: 

Priveşte a mea sutană 

De om curat şi mult bogat; 
Eu am putere de Sus, 

Pot face pietrele pâine. 

Sufletul tău nu e pătat, 

Dar trupul geme şi se plânge. 
De eşti cu adevărat drept, 

Te lasă dus de mine. 

Pământul care te ţine, 

Şi lespedea de bloc, 

Cu totu-i pentru mine 

O joacă şi-un noroc. 

Nu încerca să pari fiu venit de Sus, 
Steaua ta e clară, viaţa ţi s-a dus. 
Petale ruginite de-o floare 

Mult udată de lacrimi dăruite, 
S-au scuturat în vatră, 
Dumnezeu o să te uite. 

Priveşte strada luminată, 

Ici, colo, câte-un cabaret, 
Restaurante mult visate, 
Hoteluri pline de magnati, 

Şi bănci precum ai avut odată; 
Ascultă! Înjură şi blestemă 

Pe Cel ce te-a creat! 

Şi vei avea răsplată; 

Cu mine împărăţi-vei lumea! 
Acum, la început de mileniu trei. 


IOV. 

Închide gura în faţa mea 

Şi ascultă om din întuneric, 

Eu îţi vorbesc de un popor, 

Şi nu de mine, căci sunt nevrednic. 

Măreţia lui a fost pusă-n lanţuri 

Cu mii de ani în urmă. 

Iosif ne-a chemat în Egipt 

Să ne salveze ca popor, 

Dar am îndurat, am pătimit, 

Ca Domnul să ne asculte. 

Venit-a Moise, profet ales de Dumnezeu, 

Ca tot poporul să înţeleagă 

Mesajul lui Iahve. 

Deşertul ne-a fost mamă 

Timp de patruzeci de ani, 

Primit-am Legea cu cârtire, 

Dar am ajuns din nou în Canaan. 

Nebucadneţar din Babilon venit, 

Distrus-a Templu, totul, 

Dar poporul n-a murit. 

lisus a venit şi El la noi, 

O parte din noi l-a primit. 

Rămas-a în lume: poporul iubit şi 
Dumnezeu. 

De ce îmi ceri astăzi să trădez precum 
Iuda? 

„În mâna Lui, El ţine viaţa a tot ce 
trăieşte 

Şi suflarea întregii omeniri;” 

Omenirea mileniului trei. 


SATAN.: 

Eşti putred drepte Iov, 

Precum un trunchi de arbore căzut, 
Degeaba ai înțelepciune, 


75 


Poporul tău e biruit. 

Căzut-a de atâtea ori în idolatrie. 
Iubit-a pe Mamona şi pe Caesar; 
O istorie întreagă ştie; 

Rahela îşi plânge şi azi copiii 
Striviţi de Hitler, arşi de vii. 
Puţine zile ai de trăit, 

Şi umbra morţii te va paşte, 

De viaţa ta nu mă ating, 

Căci de îngeri eşti păzit. 
Nelegiuirea ta ar fi spălată 

De m-ai recunoaşte Domn al tău; 
Înconjurat de ai mei demoni, 

Vei deveni stăpânul lumii; 

Al lumii în care trăieşti. 


IOV. 

Te ridici uriaş împotriva Domnului 
Dumnezeu, 

Dar ai picioarele din lut nears în slavă, 

Cu lacrimă sfântă de prooroc de te ating, 

Tu te topeşti ca o nălucă. 

Ai torturat ai mei feciori, 

Ai călcat carnea mea în picioare de ţap, 

Sufletul mi l-ai frânt în părticele 
pierdute; 

Citeşte Legea şi Proorocii 

Şi vezi ce spun de-al meu popor; 

Eu sufăr cu nădejde în biruinţa 

Binelui întru Adevăr. 

N-am altă armă asupra ta, 

ta; 


n 


Decât tăria de a fi al lui Dumnezeu. 
„Chiar gura ta te osândeşte şi nu eu, 
Chiar buzele tale sunt martore împotriva 


Chiar dacă mileniul trei ni s-a deschis. 
(cântă cocoşul) 


TABLOUL 3 


Iov îşi arată nevinovăția în rugăciune. 
Apar din nou cei trei prieteni. 


IOV. 

Scade apa mării 

Sorbită de un suflet însetat, 

Mă culc pe caldarâmul încins 

Şi trupul meu arde de durere. 

Tulburat, mă rog Ţie cu putere, 

Auzi glasul meu, auzi pe David, 

Sunt nevinovat! 

„Miluieşte-mă Dumnezeule 

După mare mila Ta 

Şi după mulţimea îndurărilor Tale, 
Şterge fărădelegea mea. 

Mai vârtos mă spală de fărădelegea mea 
Şi de păcatul meu mă curăţă. 

Că fărădelegea mea eu o cunosc 

Şi păcatul meu înaintea mea este 


pururea. 


Ţie unuia am greşit şi rău 

Înaintea ta am făcut, 

Aşa încât, drept eşti Tu întru cuvintele 
Tale 

Şi biruitor când vei judeca Tu. 

Că iată întru fărădelegi m-am zămislit 

Şi în păcate m-a născut maica mea. 

Că iată adevărul ai iubit; 

Cele nearătate şi cele ascunse 

Ale înţelepciunii Tale, mi-ai arătat mie. 

Stropi-mă-vei cu isop şi mă voi curăţi; 

Spală-mă-vei şi mai vârtos 

Decât zăpada mă voi albi. 

Auzului meu vei da bucurie şi veselie; 

Bucura-se-vor oasele mele cele smerite. 

Întoarce faţa Ta de la păcatele mele 

Şi toate fărădelegile mele şterge-le, 

Inima curată zideşte întru mine, 

Dumnezeule şi duh drept înnoieşte 

Întru cele dinlăuntru ale mele. 

Nu mă lepăda de la faţa Ta 

Şi Duhul Tău cel sfânt 

Nu-l lua de la mine. 

Dă-mi mie bucuria mântuirii Tale 

Şi cu duh stăpânilor mă întăreşte. 

Învăţa-voi pe cei fără de lege căile Tale 

Şi cei necredincioşi la Tine se vor 
întoarce. 

Izbăveşte-mă de vărsarea de sânge, 

Dumnezeule, Dumnezeul mântuirii mele, 

Bucura-se-va limba mea de dreptatea ta. 

Doamne, buzele mele vei deschide 

Şi gura mea va vesti lauda Ta. 

Că de ai fi voit jertfă, Ţi-aş fi dat, 

Arderile de tot nu le vei binevoi. 

Jertfa lui Dumnezeu: duhul umilit; 

Inima înfrântă şi smerită 

Dumnezeu nu o va urgisi. 

Fă bine, Doamne, întru bună voia 
Sionului, 

Să se zidească zidurile Ierusalimului. 

Atunci vei binevoi jertfa dreptăţii, 

Prinosul şi arderile de tot; 

Atunci vor pune pe altarul Tău viței.” 

Auzi-mă, Doamne, Auzi-mă! 

Acum, la început de mileniu trei. 


MOISEI. 

Sărmane lov, 

Domnul lucrează prin trimişii Săi; 
Ai acuzat nemângâierea noastră; 

Iţi suntem prieteni toţi trei, 

Dar inima ta ne respinge, 

Nu ne lasă să intrăm, 

Sufletul cu vorba să-ţi mângâiem. 
Te crezi curat, nevinovat, 

Asemeni îngerilor buni din cer, 

Dar nu uita că eşti zidirea 

Cerului Înalt şi calci plăpânda iarbă 
Ce creşte sub un soare binecuvântat. 
„Ce este omul să se creadă curat, 
Şi cel născut din femeie, 

Ca să se creadă neprihănit?” 

Ta, 


Mâna cerului a căzut pe pământ sterp, 

Nisipul a nimicit ultima speranţă, 

Numai tu te crezi neprihănit, 

Lăsat de Dumnezeu în ceaţă. 

Arată-ţi chipul către noi, 

Cu ochii plini de lacrimi; 

Ai greşit, de acum suferi, 

Şi odată cu tine, suferă poporului lui 
Dumnezeu, 

La început de mileniu trei. 


IOV. 

Şi eu aşa ca voi... 

Dacă sufletul vostru ar fi 

În locul sufletului meu, 

Aş putea să spun multe cuvinte 
Împotriva voastră şi să dau 

Din cap în privinţa voastră. _ 
Nimic de zis: sunteţi trimişi de Cel Inalt 
Să-mi întăriţi nevrednicia, 

Calea ce mi-o arătaţi 

Nu o mai găsesc cu firea. 

Învățătura voastră e divină, 

Mă-nclin şi ascult pe Dumnezeu, 

Dar de ce sufăr, 

Oare nu sunt o simplă creatură? 

De ce am căzut în silnicie, 

Lăsând pământul să fie udat de sânge? 
De ce am adormit în rugăciune, 
Îndepărtându-mă de Dumnezeu? 

Nu-i pentru că a mea înţelepciune 

E alterată de primul blestem? 

De aceea mormântul mă aşteaptă: 
„Zilele mele s-au scurs, 

Socotinţele mele s-au sfărâmat 

Şi la fel dorinţele inimii mele. 

Am zis mormântului: Tu eşti tatăl meu; 
Am zis viermilor: Voi sunteţi 

Mama şi surorile mele!” 

De aceea Dumnezeu nu mă înţelege! 
Pe mine, fiu al mileniului trei. 


ILIEŞI: 

Flacăra focului nu mai străluceşte 
În ochii tăi orbiţi de diavol, 
Lumina se întunecă în trupul tău 
Şi-n iad te cufunzi cu voia. 
Mândria nesocoteşte firea creată 
Şi aduce împăcare cu cel rău, 
Boala muşcă din tine 

Precum un câine din om, 
Dumnezeu te-a părăsit dar vine, 
De întorci spre El chipul tău. 
Alungă leşurile altor neamuri 

Din firea-ţi binecuvântată, 

Te lasă purificat de flăcările suferinţei, 
Pentru a fi cu Israel la masă, 

La sfârşit de mileniu trei. 


IOV. 
„Milă fie-vă de mine, 
Aveţi milă de mine, o, 

Voi, prietenii mei, 
Căci mâna lui Dumnezeu m-a lovit.” 


IOANI. 

Iov, ascultă şi mă crede, 

Răscumpărătorul tău este viu, 

Şi într-o zi a soarelui ceresc, 

El va ridica din pulbere 

Carnea ta ce în ţărână se destramă. 

Spune cu glas înalt: 

„Pe El Îl voi vedea şi ochii mei 

Îl vor privi, nu ai altuia. 

Şi de dorul acesta măruntaiele 

Mele tânjesc în mine.” 

Căci fericirea necredincioşilor 

Este nestatornică; 

Chiar dacă suntem la început de mileniu 
trei. 


IOV. 

Bulgării pământului vor fi uşori 

Pe trupul meu pus în mormânt. 

Voi aştepta Răscumpărătorul, 

Precum Dumnezeu a promis Părinților 
noştri. 

Voi urma calea Legii, bătut 

De lumina muntelui Sinai; 

Insetat sunt de Tine, Dumnezeul meu, 

Şi fraţii mei mă necăjesc în zadar. 

Sunt nevinovat, dar pătimesc pentru că 
sunt om, 

Sunt un popor ales de Dumnezeu!, 
Poporul mileniului trei... 


MOISEI. 

„Ce are Cel Atotputernic 

Dacă tu eşti fără prihană? 

Şi care este câştigul Lui, 

Dacă drumurile tale sunt fără vină? 

Oare El te pedepseşte pentru cucernicia 


ta 
Şi pentru ea intră cu tine în judecată? 
Nu, dimpotrivă, fiindcă răutatea ta este 
mare 


Şi fărădelegile tale sunt fără de hotare!” 
Spală mâinile în apa credinţei, 

Şi ochii îi ridică spre Cer, 

Cheamă numele Lui, şi El 

Va auzi nevinovăția ta; 

Dar până atunci, suferă şi nu cârti, 

Căci eşti din coapsa lui Avraam; 
Plămadă a anilor moderni. 


IOV. 

Sunt înspăimântat, 

Dumnezeu m-a abandonat, 

El a slăbit inima mea, 

Cerul s-a întunecat. 

Hotărârea Lui este luată 

Şi nu ştiu de mă va ierta. 

Ştiu că omul este putreziciune; 
„Cum ar putea un om să fie 

Fără de prihană în faţa lui Dumnezeu, 

Sau cum ar putea să fie curat 

Cel ce se naşte din femeie?” 

Nu m-ai ales Tu; Dumnezeu meu? 

Uită fărădelegea mea 

Şi păcatul meu îl nesocoteşte; 

Bubele mă mănâncă şi cancerul mă 
roade; 

De ce Doamne? de ce? 

Nu sunt eu alesul Tău? 

Nu sunt eu fiu de evreu gazat? 


TABLOUL 4 


Creştinul. lov este învinuit de răstignirea 
lui lisus. 


EMANUEL (cu Biblia în mână): 

Am ascultat cu luare aminte 
Pătimirea ta, sărmane lov. 

lisus a pătimit şi El pe cruce, 
Poporul tău nu l-a primit. 

„A Mea este răzbunarea; 

Eu voi răsplăti” 

„Domnul va judeca pe poporul Său.” 
Suferă şi pătimeşte 

Dacă spui că eşti alesul Lui. 

(se aşază lângă Iov, pe scările blocului) 


IOV. 

Omule, ascultă bine: 

Evreii au primit pe lisus! 

Secole poporul meu a fost blestemat, 
Maltratat şi alungat de creştinii 

Lipsiţi de duhul înţelegerii mesajului 


hristic 


Şi de necreştini rătăciţi în necunoaştere. 
Greaua povară de  ucigători ai 


Dumnezeului-Om, 


tine 


Neutraliza, până la eliminare, 
Chemarea lui Avram: „...Eu voi ridica din 


Popor mare, te voi binecuvânta, 

Voi mări numele tău 

Şi vei fi izvor de binecuvântare.” 
Chemarea aceasta avea să izoleze, 

Ca pe o entitate aparte, 

Poporul ieşit din mlădiţa lui Avraam. 
Dragostea către Dumnezeul cel adevărat, 
Oprirea prieteniei cu păgânii, 

Păzirea Legii primită de Moise pe 


muntele Sinai, 


Făceau din israeliți o comunitate aparte; 
Purtătoarea unui mesaj divin 

Către celelalte popoare. 

A fi altul, dar a trăi printre alţii, 

Ducea în cele din urmă 

La pierderea dreptului de-a exista. 

Aşa a fost istoria multi milenară 

A poporului ales, şi înainte de Hristos, 
Şi după Hristos!... 

Şi astăzi, în mileniu trei. 


EMANUEL: 

Cum poţi spune o blasfemie? 

N-ai auzit strigătele Iudeilor: 

„la-L! Ia-L! Răstigneşte-L.,! 

Cum poţi spune: Evreii au primit pe 
lisus! 

(se ridică să plece) 


IOV (i smulge Biblia din mână): 

Citeşte în Faptele Apostolilor, 

Şi îmi vei da dreptate; ascultă: 

„În zilele acelea sculându-se Petru 

În mijlocul fraţilor (iar numărul 

Lor era ca la o sută douăzeci)...” 

O sută douăzeci de fii ai lui Israel 

Primiseră pe lisus în sufletul lor; 

Mulţi, puţini, de-ajuns însă, 

Ca poporul evreu să se împartă-n două: 

- Cei care au primit pe lisus, 

Ca fiu al lui Dumnezeu, născut dintr-o 
Fecioară 

Şi „precum se socotea fiu al lui 

Iosif, care era fiul lui Eli... Fiul lui 

Enos, fiul lui Set, fiul lui Adam, 

Fiul lui Dumnezeu”; 

- Şi naţionaliştii cărturari şi farisei, 

Care nu doreau să împărtăşească altora 

Pe Dumnezeul lui Israel. 

Şi nu vor să-L. împărtăşească, 
Nici astăzi, la început de mileniu trei. 


EMANUEL (plin de bucurie): 

Ajung să te înţeleg sărmane Iov: 

Că poporul tău a primit pe Hristos, 

Pentru mine nu mai încape îndoială; 

Dar că evreii n-au lăsat pe lisus 

Să fie al tuturor, 

Văd sângele Fiului pe cruce... 

Dacă însă o parte din poporul ales 

Ne-a luat numai pentru un timp, 

Pe Lisus-Omul, atunci, cealaltă 

Parte a poporului evreu ne-a dat 

Pe Hristos-Dumnezeu în ziua 
Cincizecimii: 

„Şi stând Petru cu cei unsprezece 
(citeşte Biblia) 

A ridicat glasul şi le-a vorbit: 

Bărbaţi iudei, şi toţi care locuiţi 

În Ierusalim - (şi erau acolo: 

Parţi şi mezi şi elamiţi, cretani şi arabi)... 

Tot cel ce va chema numele Domnului 

Se va mântui.” 

Să plângem iertarea noastră, 

Sărmane lov, sărmane Om, 

Să plângem în mileniul trei, 

Înaintea lui Dumnezeu toţi suntem 
păcătoşi. 

(Iov şi Emanuel plâng, sub privirea celor 

trei prieteni) 

ACTUL III 
TABLOUL 1 


lov se roagă. Arhanghelul Gavriil íl 
vizitează. 


IOV. 

Dumnezeul meu, dumnezeul meu, 

„Dacă aş fi încă o dată 

Ca în lunile de mai înainte, 

Ca în zilele când Dumnezeu mă ocrotea, 

Ca atunci când El ţinea strălucitoare 

Deasupra capului meu candela Sa, şi, 

Luminat de ea, eu străbăteam prin 
întuneric! 

De ce sunt încă o dată ca în 

Zilele toamnei mele, 

Când Dumnezeu ţinea parte cortului 
meu, 

Când cel Atotputernic era încă cu mine 

Şi împrejurul meu stăteau feciorii mei, 

Iar picioarele mele se scăldau în lapte 

Şi stânca aspră izvora pentru mine 

Pâraie de untdelemn?” 

Dar acum sunt sigur, Dumnezeul meu, 

Prietenii nu mă înţeleg, 

Nevasta îmi plânge nefericirea; 

Alerg după Tine, dar nu Te aflu! 

De nu m-ai uitat, Doamne, 

Trimite îngerul din Cer 

Să-mi răcorească trupul, 
Îmbracă-mă întru dreptate, 

Îţi cer! Fă-mă din nou Fiul Tău! 
Căci credinţa mea n-a slăbit, 
Deşi mă aflu în altă ţară... 
Acum, la început de mileniu trei. 


Arhanghelul GAVRIIL (se deschid 
cerurile): 

Iov, lov, sunt îngerul trimis de 
Dumnezeu, 

Calea spre Cer ţi s-a deschis, 

Primit-a Domnul fumul de tămâie 

Al rugăciunii tale; 

El te va pune iarăşi 

În starea de început, 

Şi tot ce ai avut înainte, 

Ţi se va da îndoit; 

Vei avea feciori şi fete, 

Bănci, concerne şi pământ, 

Ierusalimul, pentru Domnul, 

Va fi din nou sfânt legământ. 

Vei muri bătrân şi încărcat de zile; 

Uită această amărăciune! Dumnezeu e cu 
tine! 

La început de mileniu trei. 

(îngerul dispare) 


IOV. 
„Ştiu că poţi să faci orice 

Şi că nu este nici un gând 
Care să nu ajungă pentru Tine faptă”. 
(se scoală şi pleacă) 


TABLOUL 2 


După mai mulţi ani... în plin secol XXI. 

Iov şi nevasta sunt în sufragerie. 

Soseşte feciorul lor cel mare, elev la 
Liceul German. 


IOV. 

Îţi mai aminteşti oare bubele mele?! 
Cancerul meu a secat de mult! 

Pacea căminului nostru familial 

Se simte în bucuria revărsată din ceruri. 
Undeva, cândva, un popor 

A suferit, a fost ispitit, a căzut, 

Dar Dumnezeu şi-a adus aminte de el!... 


NEVASTA: 

Fericirea o împart cu tine, 
Tată de feciori şi fiice, 
Pământul abia mai ţine 
Bogăția noastră, 

Dar să avem grijă 

Să nu uităm binele 

Venit de Sus peste noi, 

Şi să ţinem minte 

Ceea ce Dumnezeu a făcut pentru noi... 
La început de mileniu trei. 

(este întreruptă de Iosif) 


IOSIF (nerăbaător): 

Mamă! Mamă! 

Este adevărat că Tata 

A suferit din pricină că este evreu? 

Mi s-au predat astăzi, la liceu, 

Consecințele celui de-al doilea război 
mondial; 

Este adevărat? 


MAMA: 
Întreabă pe tatăl tău! 


IOSIF. 
Este adevărat, tată?! 


IOV: 

Să dăm uitării toate 

Câte au fost, 

Şi să iubim pe Dumnezeu; 

Chiar dacă ne-a certat 

Şi ne ceartă, din când în când, 
Prin fapta săvârşită de un om rău. 


IOSIF (cu superticialitate): 
Da, Tată! Imi amintesc cuvintele tale 
Spuse ori de câte ori pierzi la bursă: 

„Domnul a dat, domnul a luat; 
Fie numele Domnului binecuvântat!” 

LIBERTATE ÎN IUBIRE 


Piesă în trei acte 

PERSOANELE: 


PAMFIL - tânăr proaspăt 

licenţiat în 
psihologie 
BĂRBATUL - bărbatul cu ochelari 
fumurii (Cosmescu 
Ştefan) 

EVA - mătuşa lui Pamfil 

ELVILA - fiica mătuşei 
Eva 

POPOVICI - bancher 

DAVID IOAN - unchiul lui 
Pamfil 

VERONA - fosta prietenă a lui 
Pamfil 

PASCAL WAETERS - logodnicul 
Elvilei 

FRÂNCU - profesor de istorie 
DIPLOMATUL BELGIAN 
STWARDESA 
CAMERISTA 
INFIRMIERA 

GARDIANUL 
DR. KYRA 

ROBERT KADAR - prietenul 
Veronei 

PĂRINTELE POMENESTE - 


duhovnicul lui 
Pamfil 

BĂIEȚII DE LA ORFELINAT 


LOCUL ACŢIUNII: 


România 


TIMPUL ACŢIUNII: 
Început de secol XXI 

Pamfil, proaspăt licenţiat în 
psihologie; tânăr cu sprâncene negre şi 
ochii căprui, fără să depăşească 1,85 m 
înălțime. Se află undeva spre mijlocul 
avionului, aşezat lângă un bărbat cu 
ochelari fumurii. Începe dialogul între 
cei doi, avionul atinge cu pneurile roților 
pista de aterizare a aeroportului din Cluj- 
Napoca. 


ACTUL I 
TABLOUL 1 


BĂRBATUL cu ochelari fumurii 
(scund, îndesat şi cu părul cret): 

Se pare că aţi urmărit cu interes 
reportajul, Domnule?! 


PAMFFIL (plictisit): 


Nu chiar!... 
BĂRBATUL: 
Ei, nu!... Eutanasia e un lucru bun! 


Urechile mele nu mă mint! 
(zâmbind ironic) 


PAMFIL (mirat): 
Cum urechile? 

BĂRBATUL (simțind nevoia să 
mărturisească): 

Eu sunt orb, Domnule, de la vârsta de 
şapte ani! Ştiţi... m-am jucat cu o grenadă 
rămasă uitată de la cel de-al doilea război 
mondial, în apropierea casei noastre. Am 
încercat s-o desfac şi rezultatul se vede... 
Ochii mi s-au închis pentru totdeauna. 


PAMFIL (tulburat): 
Vai, dar ce-mi spuneţi?! Eu credeam... 
(este întrerupt) 


BĂRBATUL (hotărât): 

Să nu mai credeţi! Este aşa cum vă 
mărturisesc. 

(după o mică pauză reia discuţia cu 

interes) 

Dar ce părere aveţi despre eutanasie. Am 
memorat definiţia dată de doctorul olandez; 
de altfel, după nume, părea a fi evreu... E 
seducătoare pentru un om în suferinţă!... E 
seducătoare şi atrage pe cei ca mine. 


PAMFIL (enervat): 

Înşelătorie! O adevărată  înşelătorie. 
Eutanasia înseamnă ucidere şi nu poate fi 
aprobată de nimeni şi pentru nimic în lume. 


BĂRBATUL: 

De ce spuneţi toate acestea? 


PAMFIL (cu convingere): 

Imaginaţi-Vă cum, după ce vi s-a 
administrat substanța provocatoare de 
moarte, sistemul D-voastră nervos este mințit 
şi la rândul lui va încerca să ducă în eroare 
întreaga fiinţă. 


BĂRBATUL (relaxat): 
Imi vorbiţi ca un preot! 


PAMFIL: 

Da, Da! Dar nu uitaţi că sufletul este 
chipul lui Dumnezeu din om; el nu trebuie 
confundat cu psihicul. Nimic nu este mai 
dureros pentru un om, decât să afle că a trăit 
în minciună. 


BĂRBATUL (ca un înţelept): 
În viaţă lucrurile se petrec şi altfel decât 
în biserică!... 


PAMFIL (insistent): 

Ce păcat că nu aţi putut vedea bolnavul 
din reportaj! 

(este întrerupt) 


BĂRBATUL (stăpân pe el): 

Şi dacă-l vedeam ce se întâmpla? 
Refuzam eutanasia? Nu-o mai recunoşteam ca 
pe o soluţie pentru cei ca mine? 


PAMFIL (entuziasmat): 

Da, Da! Întocmai! Bolnavul respectiv, în 
timp ce se plimba prin cameră, în văzul 
doctorului, a mărturisit că simte o greutate în 
picioare... 

(este întrerupt) 


BĂRBATUL (ironic): 
Ei, şi ce-i nou cu asta? 


PAMFIL (enervat): 

Ascultaţi! Bolnavul, cu ochii deschişi, îşi 
cerea viaţa înapoi. Abia atunci înţelesese că 
durerea este o părticică din viaţă. 


BĂRBATUL (zâmbind ironic): 
Ei... şi nu putea să moară frumos? 


PAMFIL (Cu încăpățânare): 

Da, Da! Întocmai! Nu putea să moară 
frumos, pentru că, prin eutanasie, îşi minţise 
propriul său eu profund, sufletul. 

(este întrerupt) 


BĂRBATUL (cu aer grav): 
Nu am văzut, dar am auzit! 

PAMFIL (cu fața luminată): 
Fericiţi cei ce au crezut şi nu au văzut. 


BĂRBATUL (bine intenționat): 

Da, aveţi dreptate! lisus a întrebat de 
fiecare dată: „Vrei să fii sănătos?” şi-l vindeca 
pe om; nu-l ucidea pentru a-l scăpa de 
suferinţă. 

(intervine stwardesa) 


STWARDESA (cu voce poruncitoare): 

Domnilor, Vă rog, scoateţi-vă centurile! 
Tovarăşii D-voastră de călătorie au coborât 
din avion de aproape cinci minute. 

(Intimidaţi, cei doi coboară: unul 

sprijinindu-se de scaune, iar celălalt în 

baston) 


TABLOUL 2 


Pamfil sună la uşa casei mătuşii Eva. 
Elvila, fată frumoasă, cu ochii ca cerul şi 
buzele cărnoase, cunoaşte pe Pamfil. 


CAMERISTA (deschide uşa): 
Ce doriți, Domnule? 


PAMFIL (întinzându-i pardesiul): 
Sunt nepotul D-nei Eva; o vizitez pentru 
prima dată! Nu este acasă? 


CAMERISTA (fâstăcită): 

Ştiţi... Patroana obişnuieşte să doarmă 
între unu şi trei după amiază; încerc să văd 
dacă este în biroul de lucru, dacă nu... 

(este întreruptă de sonerie) 


PAMFIL: 
Se vede că mătuşa Eva vă cheamă la 
birou!... 


CAMERISTA (revine după trei minute): 
Vă rog să poftiţi, Domnule! 


PAMFIL (cu voce clară, dar emoţionat): 
Sărut mâna, mătuşă Eva! Sărut mâna! 
Sunt Pamfil, nepotul din Regat!... 


EVA (primitoare): 

lată-te, în sfârşit, în Cluj! Să fi trecut 
douăzeci de ani de când nu te-am mai văzut. 
Dar câţi ani ai tu? 


PAMFIL: 
24 de ani, mătuşă Eva. 


EVA (mirată): 


Doamne, cum semeni cu sora mea, 
Aglaia. 

PAMFIL (răscolit şi întristat - după o 
mică pauză): 

S-au dus cu toţii!... Casa a ars până-n 
temelii, iar flăcările au mistuit pe toţi cei 
dragi mie. 


EVA (cu lacrimi în ochi şi privind pe 
Pamfil cu milă): 

Ştiu, Ştiu... Cred că este o încercare de 
Sus! 


PAMFIL (cu lacrimi în ochi): 
Dar ce încercare!... 


EVA (cu mâna dreaptă prinde pe după 
braţ pe Pamfil şi-l obligă să se aşeze pe 
canapea): 

- Pamfil, acum totul s-a dus; bucură-te că 
eşti cu mătuşa Eva... Uită ce-a fost! 

(intră Elvila) 


ELVILA (cu un zâmbet blând, plin de 
neincredere): 

- Bounjour, maman, ce s-a întâmplat? De 
ce vă ştergeţi la ochi? 


EVA (tresare): 

A a a, bine ai venit, Elvila; vino să-ți 
prezint pe verişorul tău de peste munţi. 

(intervine Pamfil) 

PAMFIL (către Elvila): 
Observ că sunteţi foarte curajoasă; 
prezenţa mea nu v-a impresionat deloc! 


ELVILA (încurcată): 

A, nu! Am trăit câteva clipe de coşmar... 
Credeam că s-a întâmplat ceva grav... 

(încep cu toţii să râdă) 

(din nou Elvila) 

- Bănuiesc că nu eşti însurat! 

(se uită în ochii lui Pamfil) 

Uite, eu cred că sunt îndrăgostită! 

(cu obrăznicie) 

Spune, tu ai iubit pe cineva? 


PAMFIL (rosteşte tărăgănat, căzând pe 
gânduri): 
Dacă insişti, fie, Vă povestesc!... 


ELVILA (curioasă): 
Da, Da, spune, te rog! 


PAMFIL (îngândurat): 
Am iubit pe Verona! De fapt, şi acum o 
mai iubesc! 


ELVILA: 

Dar ce s-a întâmplat? 

(foarte curioasă să afle) 

Spune! 

PAMFIL (ca un om neînțeles de iubită): 

Mustrată de conştiinţă, pentru faptul că 
a fost violată, Verona a refuzat cu desăvârşire 
să-mi permită să-o mai văd... 

(tace şi oftează) 

Şi acum o mai iubesc!... Dar..., în zadar! 


ELVILA (emoţționată): 
Vai, ce trist, ce trist! 
(intervine Eva) 


EVA (privind cu îngrijorare pe Elvila): 

Prostii! Prostii! Nu-l crede! E de 
necrezut; o astfel de întâmplare se petrece 
numai în filmele cu Barbara Streisen şi 
Robert Recford. 


PAMFIL  (dându-şi seama de situația 
creată): 

Aveţi dreptate, mătuşă Eva! Dar ce v-am 
spus este adevărat. 


EVA (insistând): 

Ceea ce este pentru tine, este pus 
deoparte; te aşteaptă! Dar spune: Ai vreo 
pregătire profesională? Ai învăţat să faci 
ceva? Ai putea să lucrezi la firma noastră? Ce 
zici? 

(râde) 

Hai, mărturiseşte! 


PAMFIL (încurcat): 

Da, mărturisesc... Aş dori mult să am o 
slujbă... Facultatea de psihologie mi-a dat 
posibilitatea să citesc mult şi multe; în plus, 
stăpânesc bine franceza şi cu ceva dificultăţi 
în exprimare şi engleza. 


EVA (bucuroasă): 
Bravo! Foarte bine! Cred că scrii şi 
frumos? 


PAMFIL (râzând): 
Scrierea o am excelentă!... Dar numai 
atunci când scriu la computer! 


EVA (încurcată): 

Mă rog!... De aşa ceva avem mare 
nevoie. Soţul meu, David, te va iniţia în lumea 
afacerilor... Chiar mâine te voi trimite cu o 
scrisoare la bancherul Popovici; ce zici? 


PAMFIL (entuziasmat): 

Dar credeţi că aş putea refuza, mătuşă 
Eva? 

(camerista anunţă că masa este gata) 


CAMERISTA: 
Masa este servită, D-nă Eva! 
(les toţi trei) 


TABLOUL 3 

Este ora nouă. Banca Centrală, sediul 
pancherului Popovici. 


PAMFIL (se adresează gardianului): 
Doresc să vorbesc cu d-l Popovici! 
PORTARUL (binevoitor): 

Cu D-l Popovici! A, da, poftiţi, Vă rog! 
Urcaţi la etaj şi bateţi la uşa din faţă. 
(Pamfil urcă şi bate la uşă) 


POPOVICI (bărbat la 50 de ani cu 
cearcâne mari la ochi, fire bolnăvicioasă, dar 
disciplinată): 

Îmi pare bine că aţi venit; dar să vă 
mărturisesc ceva: Ciudat! Cât de mult 
semănaţi cu fiica mea, Carolina. 

(oftează) 

Sărmana de ea! 


PAMFIL (nedumerit): 
Poftim? 


POPOVICI: 
Eiii..., cu fiica mea s-a întâmplat ceva 
trist... Nu v-a povestit mătuşa Eva? 


PAMFIL: 
Nu a avut când! 


POPOVICI (oftează): 

Ciudat! Ce ciudat! Dar cum semănaţi cu 
ea! 

(arată cu mâna spre tabloul agăţat pe 

perete) 

- O vedeţi! Ea este fiica mea! Mai bine 
zis a fost... 

(îşi aduce mâna la frunte) 


PAMFIL (nedumerit): 
Pardon! Ce spuneţi? De ce spuneţi că a 
fost? 


POPOVICI (cu voce slabă): 
Da, a fost, pentru că nu mai este!... S-a 
sinucis din cauza unui soţ parvenit. 


PAMFIL (surprins): 
Cum? Vai, ce păcat! 


POPOVICI (ca un judecător): 

Nu uitaţi însă, Dumnezeu nu Doarme! Au 
trecut doi ani de atunci şi fostul meu ginere 
se află într-un cărucior; primeşte hrană cu 
linguriţa. Dar... 

(este intrerupt de sunetul strident al 

telefonului; vorbeşte la telefon) 


PAMFIL: 
Este cumva mătuşa Eva! 


POPOVICI: 

Da, mătuşa Eva! Se încredinţează de 
sinceritatea nepotului său. Vă cheamă de 
urgenţă! 


PAMFIL: 

A, da! Vă rog să mă iertaţi!... 

(iese Pamfil, nu înainte de a strânge 
mâna bancherului şi de a mai privi încă o 
dată fata din tablou) 


TABLOUL 4 


Din nou acasă la mătuşa Eva. Pamfil 
găseşte pe unchiul David Ioan în sala de baie. 
Unchiul David este un bărbat de 50-55 ani, 
faţă netedă, sprâncenele stufoase şi nasul 
proeminent. 


PAMFIL (surprins): 
Doamne, ce hazliu! 


EVA (convinsă): 


Ba, nu e hazliu de loc! Numai astfel 
capeţi un ten curat şi proaspăt. 

DAVID (iese din sala de baie după cinci 
minute de la venirea lui Pamfil, tulburat fiind 
de prezenţa acestuia): 

Ei bine, dar ce-nseamnă toate acestea! 
Să nu mă anunţi tu că a sosit nepotul? E 
nemaipomenit! 


EVA (râzând) (lăsând să i se vadă 
dentiția ordonată, iar cu mâna dreaptă, 
îndepărtând părul castaniu din ochi): 

- Nu crezi că e cazul să te îmbraci? 


DAVID (în timp ce-şi aranja cravata în 
oglindă): 

Pamfil! Nu te-ai întrebat nici o dată de 
unde vine numele meu, David? 


PAMFIL (cu seninătate): 
De la regele David! 


DAVID: 
Într-adevăr, tatăl meu a fost un habodnic 
evreu. lubea arta şi pe Iahve. 


PAMFIL: 
Cum? Făcea rugăciuni? 


DAVID: 

Da! Cred că şi rugăciunile tatălui meu au 
fost auzite! 

Evreii s-au reîntors în ţara lor. 

PAMFIL (surprins): 
Ce v-ar fi făcut tatăl D-voastră, încă 


bătrân fiind, dacă ar fi aflat că v-aţi botezat? 


DAVID (răspunde scurt şi apăsat): 

M-ar fi alungat de la casa lui. 

(tăcere) 

(în acest timp, Elvila, care asistase la 
discuţie, il rupe pe Pamfil de unchiul 
David pentru a-i arăta colecţia de 
tablouri) 


ELVILA: 
Vino, Pamfil! Lasă-l pe tata cu poveştile 


lui!... 


PAMFIL: 
Dar... 
(ies amândoi de mână) 


Elvila (în faţa tablourilor): 

Îţi place, Pamfil? 

PAMFIL (cu uimire): 

Sunt foarte frumoase, dar nu sunt ca 


numele lui Dumnezeu. 


ELVILA: 
Se vede că nu cunoşti ce a afirmat Hegel! 


PAMFIL: 

Ce anume? 


ELVILA: 
Hegel arată că frumosul din artă este 
superior frumosului din natură. 


PAMFIL: 
E prea puţin ceea ce spui; nu mă poţi 
convinge! 


ELVILA (pe un ton certăreţ): 

Ascultă: „Hegel afirmă că universul este 
ideea absolută, care se află în mişcare 
dialectică: într-o a doua fază, ideea absolută 
se metamorfozează în obiectele din natură”. 


PAMFIL (râzând): 
E prea puţin ce spui; nu mă convinge! 


ELVILA (pe acelaşi ton): 

„Hegel afirmă că universul este ideea 
absolută, care se află în mişcare dialectică: 
într-o a doua fază, ideea absolută se 
metamorfozează în obiectele din natură. 
Această ipostază reprezintă un aspect 
degradat, inferior, al ideii absolute: în cea de- 
a treia fază se realizează o sinteză între 
natură şi idee, sinteză ce se întruchipează în 
creaţiile umane: artă, religie, filozofie. Acum 
se înţelege de ce frumosul din artă este 
superior frumosului din natură.” 

PAMFIL (ca unul care cunoaşte 
adevărul): 
Şi totuşi, nu mai convins!... 


ELVILA (enervată peste măsură): 
Dacă-i aşa, atunci spune opinia ta. 


PAMFIL (hotărât): 
Ai auzit de Nichifor Crainic? 


ELVILA: 
Da, am auzit! 


PAMFIL (cu voce tare): 

Ascultă cu atenţie: „Frumosul sofianic: 
frumuseţea există obiectiv şi transcendent; e 
însuşi numele lui Dumnezeu întipărit în tipare 
de lumină în creaţie; la farmecul ei participă 
prin contemplaţie... A reda ceva din acest 
farmec e menirea geniilor care au creat arta 
omenirii”. Şi ca să-ţi răspund complet, Hegel 
a fost unul dintre acele genii!... 


ELVILA (lăsând mâna să-i cadă pe după 
gâtul lui Pamfil): 

Frumoasă pledoarie în favoarea unui 
scriitor şi gânditor român, dar totuşi... 

(emoţționată) 

Eu nu sunt aşa cum par; cred că mi-ai 
ghicit firea!... 

PAMFIL (simțind dorinţa Elvilei de a fi 
auzită şi iubită): 

Încă n-am avut timp să cunosc aşa de 
bine pe verişoara mea!... 

(este întrerupt de mătuşa Eva) 


EVA: 
Ei! Ce-i cu voi? 


PAMFIL (fără putere de a se îndepărta 
de Elvila): 

Ce bine ai făcut că ne-ai lăsat singuri, 
mătuşă Eva. Am putut filozofa pe marginea 
acestor opere de artă. 

(Elvila îşi trage mâna) 


EVA (temătoare şi bănuitoare) (după 
câteva secunde): 

De fapt, am avut de gând să stau puţin de 
vorbă cu unchiul tău... Vă las singuri!... 

ACTUL II 
TABLOUL 1 


Pamfil intră într-un bar de pe strada 
Clujului. Într-un separeu, imediat la stânga 
uşii de la intrare, Verona cu un individ pletos 
şi înalt. 


VERONA (nespus de bucuroasă): 

Extraordinar! Extraordinar! Tu eşti 
Pamfil? Tu, vechiul meu prieten! 

(îi sare cu braţele de gât) 


ROBERT (individul pletos): 

Nu mă primiţi şi pe mine? 

(fără să aştepte, strânge de mână pe 
Pamfil şi se recomandă) 

- Robert! Robert Kadar. 


PAMFIL (cu ezitare): 
Incântat... 


VERONA (curioasă): 
Locuieşti departe, Pamfil? 


PAMFIL (minte): 

Cam departe..., lângă Grădina Botanică, 
chiar acolo, într-o mică cămăruţă. Dar tu, 
Verona, cum ţi-ai aranjat viaţa aici? 


115 


VORONA (se preface): 

În curând voi avea de lucru. Locuim 
împreună în cartierul Grigorescu; peste trei 
luni intenţionăm să ne căsătorim. 


PAMFIL: 

Eşti o femeie teribil de originală! Nu 
gândeam vreodată să te întâlnesc, după atâta 
timp, în inima Transilvaniei. 


VERONA: 

Am să-ţi povestesc mâin... 

(Robert o trage de mână în ringul de 
dans) 

(Verona strigă din ring) 


VERONA: 
Pamfil, îţi urez succes! 


PAMFIL: 
Şi eu ţie! Pa! 
(iese din bar tulburat) 


TABLOUL 2 


Familia David loan dă o serată cât se 
poate, de cochetă. Elvila trebuie să se 
pronunţe asupra cererii în căsătorie. La 


116 


serată, în afară de jurnalistul belgian, Pascale 
Wauters, logodnicul Elvilei, mai sunt prezenți: 
doctorul Karol Mihai cu soţia, bancherul 
Popovici, însoțit de secretară, Frâncu Horia, 
profesor de istorie, actriţa Marga Pop, un biet 
comerciant, un tânăr necunoscut şi un bărbat 
cu părul creț şi ochelari fumurii, ce părea a fi 
orbul din avion. O tânără blondă cântă la 
pian. Cu toții privesc pe Pamfil ca pe un 
intrus. 


MARGA POP (arătând cu capul spre 
Pamfil): 

Îl ţine de braţ, nu din iubire, ci din 
inocenţă sufletească; locul lui nu era aici. În 
acest moment toată lumea aşteaptă pe 
Pascale Wauters. 

(tânărul necunsocut îi face semn Că se 

apropie Elvila cu Pamfil) 

(trec mai întâi pe lângă Bărbatul cu 

ochelarii fumurii) 


BĂRBATUL (bucuros): 

Data trecută am avut onoarea să vă 
cunosc într-o expunere amănunţită privind 
eutanasia. Regret mult că, în graba plecării, 
am uitat să mă prezint: Sunt Cosmescu 
Ştefan, moştenitorul de drept al minei de aur 
Pucioasa din munţii Apuseni. 


PAMFIL (râzând): 

Nu vă scuzaţi; niciodată nu e prea târziu 
pentru doi oameni care se apreciază reciproc. 


BĂRBATUL: 

Va să zică, e adevărat ceea ce se spune 
de dumneavoastră: om inteligent şi plăcut la 
vedere! Spiritul dumitale de observaţie te va 
ajuta în lumea afacerilor. 

(sunt întrerupți de apariția jurnalistului 

belgian) 


POPOVICI (strigă): 

Mai este cazul să ne mirăm de venirea D- 
1 Wauters? Acum totul este limpede! Lucrurile 
vorbesc de la sine! 


PASCAL W. (cu vocea sugrumată de 
emoție): 

Doream atât de mult să vină clipa 
aceasta... 

(se apropie de Elvila şi o sărută de trei 

ori; nu înainte de a privi pe Pamfil cu 

dispreţ) 


ELVILA (încurcată): 
Ce bine că ai venit, Pascal. 


PASCAL W.: 


La tine totul e perfecţiune..., chiar şi 
instabilitatea!... 

ELVILA (cu voce scăzută): 
Incă nu ţi-am făcut nici o mărturisire... 
(intervine unchiul David) 


DAVID (privind spre invitați): 

Domnilor, am o propunere: Să bem 
şampanie! Poftiţi şi serviţi-Vă! 

(atmosfera se înviorează) 


FRÂNCU H. (se apropie de jurnalistul 
belgian): 

Ei, Monsieur Wauters, ce părere aveţi 
despre situaţia minorităţilor care trăiesc în 
Transilvania? Cum trăiesc ele? 


PASCAL W. (destins): 

În această privință, mi-aş permite să vă 
citez pe Milton G. Lehrer, care, în cartea 
„Ardealul Pământ Românesc”, scria: 
„Minoritățile trăiesc în Transilvania ca într-un 
adevărat Eden, fiind de multe ori invidiate de 
însăşi naţia majoritară.” 


FRÂNCU H. (entuziasmat): 
Bravo, bravo! Sunteţi sincer şi îndrăzneţ; 
Bravo! 


PASCAL W. (politicos şi scuzându-se că 
trebuie să plece): 

Am convingerea că am spus adevărul. 
(intervine Bărbatul) 


BĂRBATUL  (ncercând să schimbe 
subiectul): 

Să ştiţi că dragostea nu e ca mine!... 
Dragostea este aşa cum a descris-o Apostolul 
Pavel, şi anume: „Dragostea toate le suferă, 
toate le crede, toate le nădăjduieşte, toate le 
rabdă. Dragostea nu cade niciodată.” 

(intervine Pamfil) 


PAMFIL (ca omul care caută de mult să 
intervină în discuţii): 

Astăzi, nouă ni se potrivesc cuvintele lui 
Rainer Maria Rilke: „Instinctul s-a făcut dor, 
pofta unui bărbat de o femeie s-a făcut 
năzuinţă între oameni...” 

(se face linişte. În cele din urmă Pascal 

W. Sparge gheața) 


PASCAL W.: 

Felicitation! Mi-aţi întărit buna impresie 
despre poporul D-voastră. Dar acum, Vă rog 
să-mi daţi voie să spun Elvilei că va trebui să 
aştepte câteva luni până la întocmirea actului 
de căsătorie! 

(intervine unchiul David) 


DAVID IOAN (surprins şi disperat): 

Nu-i nimic! Dar să aflăm de ce această 
amânare? 


PASCAL W. (cu voce scăzută): 

Meseria de jurnalist mă obligă să merg în 
Rwanda pentru trei luni; am de făcut câteva 
reportaje cu privire la conflictul dintre cele 
două etnii: tuţii şi wtu. 


DAVID I. (enervat): 
Cum? Nu se poate? 


PASCAL W. (tulburat): 

Îndrăznesc să vă anunţ că poimâine, în 
data de 13, voi decola cu avionul de pe 
aeroportul Otopeni... 

(se opreşte, priveşte spre Elvila şi 

spune:) 

- Elvila, te iubesc şi te rog să mă aştepţi. 


ELVILA (uşurată şi puţin prefăcută): 
Aştept acea zi de fericire! Te voi aştepta! 


TABLOUL 3 


După trei luni de zile. Case familiei 
David. O atmosferă deprimantă, de nelinişte 

şi încordare. Diplomatul belgian înmânează 
un teanc de scrisori domnişoarei Elvila. 


DIPLOMATUL (zâmbind): 

Vă rog să mă scuzaţi, domnişoară Elvila, 
întârzierea se datorează îmbolnăvirii mele. 
Aflaţi că am fost plecat din România timp de 
două luni. Dar, iată, acum aveţi ce citi!... 


ELVILA (priveşte nedumerită la teancul 
de scrisori): 

În sfârşit!... Cred... 

(mătuşa Eva, printr-un gest necontrolat îi 

trage scrisorile din mână) 


DIPLOMATUL (grăbit): 
Pe mine vă rog să mă scuzaţi... Trebuie 
să plec. Au revoir. 


EVA (fără să dea importanţă celui care 
pleacă) (cu un ton grav): 

Voi citi eu pentru toţi: 

„Logodnica mea iubită, 

Gândurile mele te urmăresc ceas cu 
ceas, ceea ce e foarte bine, căci evenimentele 
care se petrec aici, par a îndepărta fiinţele 
dragi; mă fac să mă simt în infern. Nici go- 
rilele nu-şi mai recunosc împrejurimile - totul 
fiind cenuşă şi întuneric -; peste tot vezi 
numai cadavre decapitate. Nici nu ştii care pe 
care se ucid; care sunt tuţii sau care sunt 

wtu. De pildă, am asistat într-o zi, ascuns fiind 
în brus, la o scenă oribilă: un grup de zece 
doisprezece călăi, au aşezat în genunchi, cu 
capul spre interior, o mulţime de copii, femei, 
bătrâni. Unul dintre ei, cu un satâr mare, un 
fel de sabie, cu ajutorul căreia îţi faci loc de 
trecere printre liane; deci cu o astfel de sabie, 
decapita pe acei sărmani neajutoraţi. Cu 
fiecare lovitură barbară, un cap cădea sărind 
pe pământ, ca şi cum şi-ar fi căutat trupul de 
care fusese legat. Şi dacă te simţi puternică şi 
crezi cele relatate, înţelege că acum, când îţi 
scriu aceste rânduri, cartierul nostru este 
încercuit de rebeli. Dacă voi scăpa, să ştii că 
sunt gata să sosesc în orice moment. 
Te iubesc neîncetat, 
Pascal. 
P.S. Vă mulțumesc pentru zilele 
frumoase petrecute împreună.” 


ELVILA (cu milă ca pentru cineva 
cunoscut): 

Nu! Nu se poate!... 

(iese din cameră, lăsând să i se vadă 

căzând câteva lacrimi) 


EVA (încercând să se stăpânească): 

Elvila, Elvila, nu pleca!... Pregăteşte 
bagajele! Mâine, pe vremea asta, vom fi la 
vila noastră din Olăneşti. 

DAVID IOAN (care până atunci stătuse 
liniştit în fotoliu): 
Chiar aşa! Da, chiar aşa! Mâine vom fi la 
Olăneşti. 
(se ridică şi pleacă după Elvila) 
TABLOU 4 


Din nou la Cluj. Elvila, mătuşa Eva şi 
unchiul David coboară din autoturism, ajutaţi 
la bagaje de şofer. Un grup de elevi gălăgioşi 
trec pe lângă maşină. Pamfil priveşte din uşa 
de la intrare. 


DAVID I. (vesel): 
Hei, băieţi! Oricine vrea să mă vadă este 
bine venit! 


BĂIEȚII (cu timiditate şi în cor): 

Să trăiţi, Domnule Director. Vă rugăm să 
ne scuzaţi... 

(şi îşi continuară drumul) 


EVA (pusă pe harţă): 
Pentru ce i-ai împiedicat să intre? 


DAVID: 

De ce nu? 

(râde) 

N-am nici un motiv să mă feresc sau să 
mă ascund de cineva; doar ştii bine că băieţii 
aceştia de la orfelinat nu sunt chiar aşa de 

îndrăzneţi. De altfel, nu mă văd ei, ori de câte 
ori merg să le fac donaţii? 


EVA (satisfăcută): 
Bine, bine..., ai dreptate; să intrăm. 


ELVILA (cu brațele ridicate către 
Pamfil): 

Îţi aduci aminte că am promis un cadou? 

PAMFIL (lăsându-se îmbrăţişat): 

Mi-aduc aminte! 


ELVILA (intimidată): 
Poftim, e pentru tine! 


PAMFIL (rupe împachetarea şi începe să 
citească la întâmplare): 

„Gândind la tine fruntea-acum mă doare. 

Nu ştiu ce rost mai are-a mea viaţă 

Când n-am avut o clipă de dulceaţă: 

Amar etern şi visuri pieritoare! 

(este întrerupt) 


EVA (cu admiraţie): 
Ce frumos! Ce muzică a cuvântului! 


DAVID (către Pamfil): 


Să ştii că am vorbit mult despre tine! 
(îi întinde mâna) 

ELVILA (cu privirea plină de admiraţie 
pentru Pamfil): 

Dar de ce nu intrăm? Vreţi să fim auziţi 
de trecători? 


PAMFIL (furat de chipul Elvilei): 
Nici decum! După D-voastră!... 
(şi împinge pe Elvila în faţă) 


ELVILA (aruncându-se pe fotoliul din 
sufragerie şi privind pe Pamfil în ochi): 
De ce Dumnezeu nu vrea să ne unim? 


PAMFIL (fără a fi surprins de cuvintele 
ei): 

Suntem aşezaţi la doi antipozi şi distanţa 
dintre noi e atât de mare, încât iubirea ce o 
am pentru tine, nu poate dilua sângele 
nostru... 

(este întrerupt de unchiul David, care 

între timp apăruse cu mătuşa Eva) 


DAVID I. (pe un ton hotărât): 

Pentru voi doi rămâne una singură: 
iubirea sufletească. 

(ruşinată, Elvila părăseşte camera în 

fugă) 


PAMFIL (îngrijorat): 

Pentru numele lui Dumnezeu, să nu vă 
închipuiţi că vreau răul Elvilei, dar... 
(este întrerupt) 


DAVID I. (nervos): 

Observ! Nu este nevoie de explicaţii! De 
săptămâna viitoare, spre binele tuturor, 
drumurile voastre se vor despărţi. Vei fi numit 
director general al sucursalei băncii noastre 
din Râmnicu Vâlcea. 

(Pamfil rămâne singur, gânditor şi cu 

lacrimi în Ochi) 


TABLOUL 5 


Pamfil la Râmnicu-Vâlcea. În fața 
hotelului Alutus, cineva îl trage de haină: 
Verona! Uşa de la autoturism este deschisă. 


VERONA (fericită): 

Ah, Pamfil! De când te caut! Am venit să- 
ţi mărturisesc ceva... Soţul meu nu poate să 
facă copii; a avut oreon în copilărie... 


PAMFIL (perplex): 
Ce anume? Ce ajutor aştepţi de la mine? 


VERONA (insistentă): 

Vreau să fii al meu! Cel puţin pentru o 
noapte!... 


PAMFIL (revenindu-şi): 

Da, înţeleg... Dar fii sigură că aş vrea să 
te înţeleg cât se poate de bine şi să-ţi fiu de 
folos, Verona, dar este prea târziu...; sunt 
îndrăgostit de Elvila, verişoara mea de la Cluj. 


VERONA (insistă): 

Tocmai fiindcă eram convinsă că nu eşti 
singur, mi-am permis să mă adresez ţie, 
Pamfil. 

(fără să o privească, Pamfil intră în 

maşină) 


PAMFIL (fiindu-i milă de Verona): 
Dar, te rog, ia loc în maşină. 


VERONA (fără să mai aştepte se aşează 
pe scaun şi trage portiera): 
Să nu amesteci iubita ta în afacerea asta! 


PAMFIL (nedumerit): 
În fond, până acum n-am înţeles prea 
bine ce anume urmăreşti? 


VERONA (destinsă): 
Dar nu-i nimic de-nţeles! 

(în timp ce cu o mână lua pe Pamfil pe 
după cap şi cu cealaltă mână îl desfăcea 
la pantaloni) 


PAMFIL (nervos): 
Verona! Nu se poate! 


VERONA (plină de poftă carnală): 
Trebuie să-mi dai voi, Pamfil, trebuie! 


Vreau să am un copil cu tine. 


PAMFIL (fără să se mai opună): 
Dar nu te mai iubesc!... 


Verona (satisfăcută): 
Ştiu că nu mă mai iubeşti, dar vreau să fii 


tatăl copilului purtat de mine în pântece. 


PAMFIL: 
Aşa îţi arăţi inteligenţa şi delicateţea ta? 


VERONA (impreunându-şi trupul cu al 


lui Pamfil): 


Să-ţi explic... dar e prea târziu... mă simt 


atât de bine cu tine... 


(întunericul nopții i-a ferit de trecători) 

ACTUL III 
TABLOUL 1 


Unchiul David Ioan a fost ucis în Israel. 
Perioadă de doliu în casa familiei mătuşii Eva. 
Elvila, singură, scrie zilnic lui Pamfil. Pamfil 
la Cluj-Napoca; ascultă discuţia dintre mamă 
şi fiică. 


EVA (nervoasă peste măsură): 
De ce nu vreau să nu vă uniţi? Pentru voi 
doi, sau pentru mine? 


ELVILA (poruncitoare): 
Te rog să ne laşi în pace! Nu vreau să te 
mai aud! 


EVA (atingând paroxismul): 

Nu înţelegi că aveţi acelaşi sânge! 
(iese Elvila din cameră) 

(se aud bătăi în uşă; intră Pamfil) 


PAMFIL (Ca şi cum n-ar fi auzit nimic): 
Sărut mâna, mătuşă Eva! 


EVA (indiferentă): 
Ce împrejurare te-a adus la noi? 


PAMFIL (încurcat): 

Eu... am venit... în treacăt!... 


EVA (încercând să-şi păstreze calmul): 

Să ştii că Elvila nu se simte prea bine; s-a 
dus să se culce, şi tocmai mă duceam şi eu în 
dormitor. Am stat toată seara în picioare... 


PAMFIL (revenindu-şi): 
Mătuşă Eva, eu am venit să vă văd! 


EVA (fără să se mai stăpânească): 
De ce n-ai venit mai devreme? Ceasul 
este unsprezece şi jumătate! 


PAMFIL (îndreptându-se spre ieşire): 
Credeam... 
(este întrerupt de Elvila) 


ELVILA (în al nouălea cer): 

Hei, nu ne mai cunoşti? 

Ai uitat că cineva din casa aceasta vrea 
să rămâi? Să vezi ce haz vor face mâine 
colegele mele, când le voi spune întâmplarea 
asta... 


EVA (apucă de mână pe Elvila şi o 
strânge tare): 
Nu înţelegi că nu se poate! 


ELVILA (stăpână pe situaţie): 

Ba se poate! Te rog să ne laşi singuri. 
(mătuşa Eva pleacă descumpănită) 


PAMFIL (emoționat): 

Elvila, vrei să te căsătoreşti cu mine? 
ELVILA: 

Spune-mi: eşti fericit acum? Azi, acum? 


PAMFIL (cu lacrimi în ochi): 
Da! Da... 


ELVILA (stăpânindu-se): 
Atunci de ce vrei să strici totul? 


PAMFIL (nedumerit): 
Dar... 
(este întrerupt) 


ELVILA (cu lacrimi în ochi): 


Crezi că un certificat de căsătorie ne-ar 


aduce plus de iubire? Nu vezi pe mama cât de 


mult suferă din cauza noastră? 


PAMFIL (căzut în genunchi): 


Bine! Plec chiar acum, aşa cum îmi 


dictează ochii tăi. N-am să-ţi mai scriu!... Te 


văd pentru ultima dată! 


ELVILA (plină de iubire şi disperată): 
Ridică-te, Pamfil, linişteşte-te! 


132 


PAMFIL (întru sfârşit se ridică şi se 
îndreaptă grăbit spre uşă): 

- Adio! 

(Elvila rămâne blocată) 


TABLOUL 2 


Pamfil în casa mătuşii Eva din Rm. 
Vâlcea. Intră în hol şi aude o voce cunoscută: 
Elvila. 


ELVILA (râzând): 

Hei, nu ne mai cunoşti? Ai uitat că cineva 
din casa aceasta te iubeşte? Vreau plus de 
iubire; vreau un certificat de căsătorie! 


PAMFIL (sideral): 
Bine ai venit, frumoasa inimii mele. 
(o sărută şi o strânge la piept) 


ELVILA (într-un târziu): 
Ce-ţi inspiră imnul beethovenian al 
bucuriei? 


PAMFIL (care încă nu-i venea să creadă 
că este cu Elvila): 

Ai zis-o! Ce legătură are muzica lui 
Beethoven cu noi? 


ELVILA (copilăreşte): 

Hai, spune! Insist! 


PAMFIL (concentrându-se): 
Să-ţi spun ce simt cu adevărat? 


ELVILA: 
Da! Da! 


PAMFIL (Ca un filozof): 

Află că ori de câte ori ascult acest imn, 
un îndemn lăuntric mă cuprinde şi mă 
îndeamnă să trec dincolo de graniţele eului 
meu profund. 


ELVILA (entuziasmată): 

Bravo! Bravo! Asta doream să aud de la 
tine. Află că acelaşi sentiment de împlinire îl 
simt şi eu. Şi ori de câte ori sunt lângă tine, 
aud imnul bucuriei. 


PAMFIL: 
Nu mă aşteptam... 
(este întrerupt) 


ELVILA (cu reţinere): În curând voi fi 
mamă! 


PAMFIL (sare de bucurie): 
Cum? Când? 


ELVILA (încurcată): 

Salvarea mea a venit de la medicul 
etiopian din Curtea de Argeş... Eram convinsă 
că nu voi fi mamă niciodată, dar... 

(este întreruptă) 


PAMFIL (derutat): 
Nu mă aşteptam... Fie! 


TABLOUL 3 


Maternitatea din Rm. Vâlcea. Elvila naşte 
o fetiță mulatră. Intră Pamfil în salon. 


INFIRMIERA (amabilă): 

Apropiaţi-Vă, apropiaţi-Vă, D-le Pamfil. 
Iată fetiţa D-voastră! 

(i-o pune în braţe) 


PAMFIL (groaza îi cuprinde faţa): 
O, Doamne! Nu se poate!... 


ELVILA (plângând): 
E a Ta, Pamfil; ea Ta! 


PAMFIL (strigă): 

O, Cer! De ce mi-ai făcut aşa ceva? Nu-i 
aşa, draga mea, e cu neputinţă să cred ceea 
ce văd! 

ELVILA (în genunchi): 

lartă-mă Pamifl, iartă-mă, dragul meu!... 
Am făcut-o pentru binele nostru... Ne doream 
atât de mult un copil!... 


PAMFIL (strigă şi dă din mâini): 
Refuz, refuz! Mă dispensez! 


ELVILA (se sufocă, dă să strige 
infirmiera, cade pe mochetă): 

Pamfil, Pamfil... 

(abia mai vorbeşte) 

am făcut-o pentru noi... 

(începe să respire puternic) 

Pamfil, crede-mă, numai gravidă puteam 


(i se opreşte brusc respiraţia) 


INFIRMIERA (impacientată): 
Nu mai are puls! 
(fuge după doctor) 


PAMFIL (se apleacă peste Elvila): 

Nu murii, Elvila. Te-am iertat. Ştiu că 
pentru noi doi ai făcut-o... Numai gravidă, te 
lăsa mătuşa Eva să te măriţi cu mine; ştiu! 

(intră doctorul) 


DOCTORUL (pune  stetoscopul pe 
pieptul Elvilei): 

A murit. Naşterea i-a fost fatală. Inima ei 
era bolnavă. 
(Pamfil iese fără să privească împrejur) 


TABLOUL 4 


După douăzeci şi cinci de ani de la 
moartea  Elvilei. Pamfil este internat în 
propria-i clinică. Verona anunţă căsătoria lui 
Iosif. fiul lui Pamfil, cu Mara, fiica Elvilei. 


PAMFIL (strigă): 

Simt nevoia să mărturisesc! Simt nevoia 
să mărturisesc! Aduceţi-mi-l pe părintele 
duhovnic!... 

INFIRMIERA (nedumerită): 

Ce s-a întâmplat D-le Pamfil? De ce 
strigi? 


PAMFIL: 

Vreau pe părintele, pe părintele... 

(şi vocea lui se auzea din ce în ce mai 
slab) 


PĂRINTELE POMENEȘTE (intră în 
grabă) (către Pamfil): 
Trebuie să vă împărtăşesc! Trebuie. 


PAMFIL (cu vocea sepulclară): 
Părinte, eu am omorât pe Elvila... 

(intră doctorul Kyra) 


DR. KYRA (luând pulsul lui Pamfil): 
Prea târziu, părinte! Prea târziu... 
(îi întrerupe o voce de femeie: Verona) 


VERONA (resemnată): 

Ce păcat!... Ce păcat!... Venisem să-i 
anunţ căsătoria lui Iosif, fiul lui, cu Mara, fiica 
Elvilei... Ce păcat! 

(începe să plângă) 


PĂRINTELE POMENEȘTE (curios 
peste măsură): 

Cum? A avut şi un fiu? Eu, ca duhovnic al 
lui, n-am ştiut!... 


VERONA (în timp ce-şi şterge lacrimile 
de la ochi): 

Da! E rodul pântecului meu! E fiul 
nostru! 


PĂRINTELE POMENEȘTE (lăsând să-i 
scape un oftat): 

lată, necunoscută Doamnă, de ce iubirea 
trebuie să învingă libertatea, căci iubirea nu 
ştie de moarte. 

(rămâne singur cu cadavrul) 

